پەڵەیەکیتری رەگەزپەرستی بە نێوچەوانی ئەردۆگان و تورکیاوە. رەزا شوان – Peshmergekan\nرۆژی چوارشەمە (١٧/ ئادار/٢٠٢١) لە دانیشتنی پەرلەمانی تورکیا، بڕیاری دەرکردن و هەڵگرتنی پارێزبەندی لەسەر پەڕلەمانتاری کورد (عومەر فاروق جەرجەرلی ئۆغـڵو)\nکە پەڕلەمانتارێکی سەر بە پارتی گەلانی دیموکرات (هەدەپە) یە کە زۆریینەیان کوردن. عـومەر جەرجەرلی، پەڕلەمانتار و چالاکـوانێکی ناسراوی چاونەترس و دلـێر و بوێـری داکـۆکیکەرە لە کـێشەی کورد و لە مافـەکـانی مـرۆڤ و لە ئـازادییەکـانی دەربـڕین و لە ئازادی و ئاشتی و دادپەروەری و یەکسانی و پێکەوەژیان و لە زینـدانیانی سـیاسی و لە ستەملێکـراوان. ئەو بـڕیارە کە خوێنـدرایەوە لـە لایەن دادگـای ناداپـەروەری تـورکیـای زیندانیستانەوە دەرکراوە. ئاشکـرایە کە ئەو بڕیارە بەر لە دادگا، لە لەیەن ئەردۆگانەوە دراوە. بڕیـارێکی سیاسییە نەک یاساییە. بڕیاردەر ئەردۆگان و رەگەزپەرست دەوڵەت باخچەلی یە، کە خەریکی دەرکردنی بڕیـاری دوورخستنەوەی پارتی گەلانی دیموکراتـن لە گـوڕەپـانی سیاسی . پەڕلەمانتار عومـەر جـەرجـەرلی دادگا بەوە تومەتباری کردووە گـوایە (بانگەشەی بۆ رێکخـراوێکی تیـرۆریستی) کـردووە، واتا بـۆ پـارتی کرێکـارانی کوردسـتان. ئەمەش (بـۆخـتانێکی هەڵـبەستراوی پێشوەخـتە) بۆ هەمـوو کوردێـک کە چەپڵە بۆ قسە قۆڕەکانی ئەردۆگانی رەگەزپەرست لێنەدا و شابـاشی نەکات. جەرجەرلی لە لایەن دادگای تورکیاوە مانگێک پێش ئێستا بڕیاری دوو ساڵ و شەش مانگ سزای بەندکردنی درا. دوێنی بڕیارەکە لە دانیشتنی پەڕلەمانی تورکیادا خوێندرایەوە. پۆلیسی تورکیاش لە دەرەوەی هۆڵی پەڕلەمان چاوەڕێ بوو بۆ گرتن و کەلەپچەکردنی عومەر جەرجەرلی. لە دوای خوێندەوەی ئەو بڕیارە پەڕلەمانتارانی پاری نادا و ناگەشپێکردن و پارتی نەتەوەیی رەگەز پەرست چوونە دەروەی هـۆڵی پەڕلەمان و داوایان لە پۆلیس کـرد کە بیگـرن. تەنیا پەڕلەمانتارانی پارتی دیموکـراتی گـەلان و پـارتی گەلی کۆمـاری لە هـۆڵەکـەدا مانـەوە. وێنەی عـومەر جـەرجـەرلی یان بەرزکـردەوە و تیـان:” ئـێمە بە تەنیـا پەڕلەمانتارەکەمان بەجـیتناهـێڵین. پەڕلەمان بەجـێناهـێڵین” هەمووشـیان زۆر بە تونـدی ناڕەزاییان دەربـڕی و پرۆتیستۆی ئەو بڕیارە نایاسایی و ناڕەوایەیان کـرد، بە بڕیارێکی سیاسی و نایاسایی و نا دەستووری دەزانـن.\nعـومـەر جەرجەرلی مافـناس و داکۆکـیکەرێکی سەرسەختە لە ستەمـلێکـراوان، وتی: “ئەوانەی کە دەیانەوێت بمگـرن پێویستە لەسەریان لەبن مێچی پەرلەماندا ئەمە بکەن و بمگـرن” وتیـشی:” دەتـوانی ـ مەبەستی ئەردۆگانە ـ بمانخـەیتـە زینـدانـەوە، بـەڵام ناتـوانی وتنی قـسەی راستمان ڵێ قـەدەغـە بکەیت. بێدەنگ نابـم، نەتەوەکەم ئیرادەی پێداوم. (٩٠) هـەزار کەس دە گیـان پێـداوم. هەرگـیز نا چەمێمەوە و لە گۆڕەپانەکاندا رووبەڕووی هێـڕشەکانی پۆلیـس بووینەوە. بە تیرۆریست دایـان ناین. بـەڵام خـۆمان بەدەستەوە نـەدا، لە دژی ستەمکار خەباتـم کرد، تا ئەم کۆمەڵـگایە بە برایەتی بـژین. هەوڵـیان دا بە توومـەتی هەڵبـەستراو سزمان بدەن، قـبووڵی ناکەم” وتیشی:” تـا دوا هەناسەم پەڕلەمانتـاری گـەل دەبـم، بە دەنگی “ستەمکاران” نەبـوومە بە پەڕلەمـانتار لە پەرلەماندا. بەڵکو بە دەنگی گەل سەکۆی پەڕلەمانم بەسەستهـێناوە” وتیشی:”گەر بەنـدیش بکـرێـم دەسـت لە داکـۆکـیکـردن لە مافـەکـانی مـرۆڤ هـەڵـناگـرم.. مـن لە ستەملێکراوەکان بـووم.. هـەمیشە داکـۆکییان لێدەکەم” وتیشی:”نابێت ئـیرادەی گەل پانەوەبکـرێت.. ئارەزووی ئاشتی تـاوان نیـیە”\nعـومەر جەرجەرلی بێـزارکەرێکی گـەورەی ئەردۆگـان و رژێمەکـەیەتی. پێشەنگـێکی ئازا و چاونەترسە لە داکـۆکیکردن لە قـوربانیانه دەسەڵاتی سەرکوتەکەر و داپۆسینەر و ئەشکەنجـەدان و رەگەزپەرستی.\nعـومەر جەرجەرلی لە دوای خوێنـدنەوەی ئەو بڕیـارەی دادگـا، دەربارەی هەڵگـرتنی پارێـزبەنـدی پەڕلەمـانی و دەرکـرنی لە ئەنـدامێتی پەڕلەمان، وتی:”دان بەو بڕیـارەدا نانێـم چـونکە بـڕیـارێـکی نایـاسـاییە و هـیچ رەواییـەکی نیـیە” وتیـشی:”بـڕیــارەکە لەسەرەتاوە تا کۆتاییەکەی، پـڕە لە پێشلکاری، من لە دڵی نەتـەوەکەم دام، من لە دڵی نەتەوەکەم دام و بۆ هـچ شوێنێک ناڕۆم. من بە دەنگی (٩٠) هەزار کەس هاتووم، لە میانەی دەنگدانەوە بۆ ئـێرە هاتووم، هەر وەکو شیری دایک بە دەنگی حەڵاڵ هاتـووم، ئێمە سەر نانەوێـنین” جەرجەرلی جەخـتی لەسەر ئەوەش کـرد، وتی:”من دەگەڕێمەوە بۆ پەڕلەمانی تورکیا، وەک چۆن پەڕلەمانتار ” ئەنیس بەربـەر ئۆغـڵو” پەڕلەمانتاری پارتی گەلی کۆماری گەڕایەوە بۆ پەڕلەمان، کە بڕیاری زیندانی هەتا هەتایی درابوو” ئاماژەشی بەوە کرد، ئەو هۆیەی لە دوای ئەم گرتنەوەیەتی، لە رووی کارە قێزەوەن و ناشیرینەکانی حکومەتەکەی رژێمی ئەردۆگان وەستایەوە، لە دژی بە رووتی پشکنینی ژنـان لـە دایـرەکانی ئەمـن و لـە زینـدانییەکـانی تـورکیا و لـە دژی پێشـێلکـارییەکـانی مافەکانی مرۆڤ وەستایەوە. لۆمـەی حکوومەتی تورکـیای کـرد کە بە سوپـایەکی زۆر زەبەلاحەوە هێڕشی کردە سەر چیای گاڕە.\nجەرجەرلی ئەم بڕیارەی بە کودەتا بەسەر پەڕلەمان ناوبرد” کودەتاچییەکان” لە توێتی خۆیـدا نوسیوێتی:”کودەتاکـان هەمـوو جـارێک بە چـەک و تانک وبە فـڕۆکە ناکرێن. هەوڵـدانی دەرکـردنی پەڕلەمانتـارێـک کە “٩٠” هـەزار کـەس دەنـگی پێـداوە، ئەمـە کودەتایە بەسەر پەڕلەماندا. لە رووی ئەم کودەتایە دەوسـتم و پەڕلەمان بەجێناهـێڵم”\nشـیکارە سیاسییەکـان، جەخـت لەوە دەکەنەوە، کە دەسەڵاتی فەرمانـڕەوا، دەیەوێت تا هەتایە عـومەر جەرجەرلی وسکت بکات و قەدەغەی ئەوەی لێبکەن کە چیتر داکۆکی لە مافەکانی بەندکراوەکان و دەرکراوکان لە کارەکانیان نەکات، کە بە بڕیاری ئەردۆگان دەرکراون. عـۆمەر جەرجەرلی پێش ئەوەی بێتە ناو دنیای سیاسەتەوە، پـزیشک بـوو، یەکـێکە لە کـۆی (١٥٠) هـەزار فـەرمانبـەر حکـوومی، کە بە بـڕیـاری ئەردۆگـان لە کارەکـانیان دەرکـران، بە توومـەتی هـەڵبەستراوی لایەنگـرانی تیرۆریست و فەتحـوڵڵا گولەن. ئەم توومەتانە دەدرێنە پـاڵ هـەر کـوردێک و هـەر تورکـێک. کە کـڕنـۆش بـۆ ئەرۆگـان نەبـات و بە حەزرەتی سوڵـتان نـاوی نەبـەن.\nعومەر جەرجەرلی لە پێشا لە نەوەتەکانی سەدەی رابرد و سەرەتای هەزارەی دووەم سـەرۆکی رێکخـراوی”ستەملێکـراوان” بوو بۆ مافـەکانی مـرۆڤ. وەک یەک و بەبێ جیاوازی داکۆکی لە مافەکانی کورد و تورک دەکـرد. دوایی تێکەڵ بە جیهـانی سیاسی بوو. بوو بە ئەنـدامێکی چـالاکی پـارتی گـەلانی دیموکـرات.\nئەردۆگان و رژێمەکەی عومەر جەرجەرلی یان بەوەش توومەتبارکردوون، کە کێشەی ناڕەوشتی بەرپرسانی زیندانەکان و دایرە ئەمنییەکانی رژێمەکەی لە پشکنینی زیندانییە ژنەکـان بە رووتکردنەوەیان لە زیندان، ورووژاندووە و ئەم پێشێلکارییەی دەرهەق بە ژنـانی زیندانیکـراو خستۆتەڕوو و بە پێشێلکارییەکی مـافی مـرۆڤ و مـافی زینـدانیان باسکـردووە و رەخـنەی لە رژێـم گـرتووە.\nعـومەر جەرجەرلی هەر لە بـارەی ئەو بڕیـارە نادادپەروەرییـەی دادگـای تورکیـا وتی:\n” لە پرەنسیپەکـانمان پاشگەز نابینەوە.. هەرگـیز سەر دانـانەوێنین”\nلە بـارەی کـێشەی کوردیشـەوە جـەرجـەرلی وتی:”لـە تورکـیادا کـێشەی کـورد هـەیە. رژێمی تورکیا سـوورن لەسەر ئەوەی کە بەخـوێنڕشتن و شەڕ چـارەسەری بکەن. بە درێـژایی ژیـانم ئـەوەم وتـووە، ئەم شـێوەیە ئـەو کـێشەیە چـارەسەر ناکـات. بەڵکو بە گـفتوگـۆ و لەیـەک تێگەیـشتن و دادپـەروەری و یەکـسانی کـێشەی کورد چـارەسـەر دەکـرێـت”\nعومەر جەرجەرلی نە یەکەم پەڕلەمانی قوربانیی سیاسەتی رەگەزپەرستی تورکیایە، نە دوا پەڕلەمـانیش دەبێـت. سـاڵی پاریـش هـەر بـە تـوومەتی لایەنـگـێری پەکـەکـە، دوو پەڕلەمانتـاری ئەنـدامانی پارتی گـەلانی دیموکـرات (لەیـلا گـوگـن و موسـا فـارس) لـە پەڕلەمـان دەرکـران. بە بریـاری وەزارەتی ناوخـۆی تورکیا بڕیـار وایە پارێـزبەنـدی و ئەنـدامێتی پەڕلەمان، لە (٩) پەڕلەمانتاری (هـەدەپـە) وەربگـرنەوە. لە دوایشـدا، بە تـوومەتی لایەنگـیرانی (پەکەکە) دەستگـیریـان بکـەن. یەکـێک لـەم نـۆ پەڕلەمانتـارە، هاوسەرۆکی پارتی گەلانی دیموکرات (پەرویـن بوڵـدان) ە.\nئەمەو ئەردۆگـانی دیکتاتـۆری قـورخکـردووی دەسەڵات و تاکـبڕیاردەر، لەسـەر داوای دەوڵەت باخچەلی رەگەزپەرستی قێزەوەن و ناڕەسەن، کە تا سەر ئێسقان دوژمنایەتی کورد دەکات، دەیانەوێت مۆڵەت لە پارتی گەلانی دیموکرات وەربگـرنەوە و قـەدەغـەی کـاری سـیاسییان لێـبکەن. بە تایبـەتیـش لە دوای شکـستهـێنانی سـوپـای تورکیـا لە هـێڕشەکەی چـیای گاڕەدا بۆ سەر گەریلاکـانی پارتی کرێکارانی کوردستان. بووە هـۆی کوژرانی (١٣) سەربازی تورک لە ئەنجامی بۆردوومانی فـڕۆکە جەنگییەکانی تورکیادا کـوژران. رەخـنەیەکی زۆر لە ئەردۆگـانی لەخۆبایی گـیرا، کە نابـوایە پەنای بۆ هێڕشی سەربـازی ببـردایە. يەکێک لەوانە، عـومـەر جەرجەرلی رەخـنەی لە ئەردۆگـان گـرت. وتی:”گەر بوایە دەسەڵات گفوگۆیـان بکردایە، ئێستا ئەو سەربازانە زینـدوو دەبوون”\nبەڵام ئەردۆگان خەیاڵی خاوە و ئەو نیازە گـڵاوەی دەباتە گـۆڕەوە و هەرگـیز ناتـوانێت بەکوشتن و بە زیندانیکردن و ئەشکەنجەدان و قـەدەغـەکـردنی کاری سیاسی و گرتنی پەڕلەمانتـارانی کـورد. بتوانێت بەر لە خەبـات و تێکۆشـان و هەستی نەتـەویی کـورد، بگرێت. زیاتر لە سەد ساڵە تورکیا خەریکی جینۆسایـدی کوردە و سڕینەوەی ناسنامەی نەتەوەیی کورد و قەدەغەکردنی زمانی کوردی و کاڵکردنەوەی داب و نەریتی کوردییە. بەڵام شکـستی هـێناوە. هەست و رووحـی نەتـەوەیی کوردی و خـواستی رزگـارکردنی کوردسـتان زیـاتر گـڕ و کڵپەی گرتـووە. ئێمەی کورد گەلـێکـین هەرگـیز لەبن نایەین و هەرگـیزیش چۆک بۆ داگـیرکەرانی کوردستان دانادەین. زوو بێت یا درەنگ ناچـارتـان دەکەیـن کە دان بە ناسنامە و بە زمانی کوردی و بە مافەکانی کوردا بنێن، تا رۆژێـک زووتـر دان بـەم راستییەدا بنێن. لە سـوودی کورد و ئێوەی داگیرکەری نامۆش دایە.\nدڵنیام کە چارەنووسی ئەردۆگـان، لە چارەنـووسی هـیتلەر وسـتالین و چاوچـیسکـۆ و میلـۆدۆڤـیچ و سەدام حوسێن و موعەمەر قـەزافی باشتر نابێت. رۆژە رەشی خـۆی و خانـەوادەکەی نـزیکـبۆتەوە. چونکە کـورد وتەنی هەموو شتێک لە باریکیدا دەپسێت تەنیا ستەمە کە لە ئەستووریـدا دەپسێـت.


ریال به‌رشه سەرسام دەکا و لیستەریش پێشەنگی خۆى قایم دەکات - Yalla\nریال به‌رشه سەرسام دەکا و لیستەریش پێشەنگی خۆى قایم دەکات\nله نیسان 5, 2016\nلەکاتى یاری کلاسیکۆى نێوان ریال مەدرید و بەرشەلۆنە وا هەست دەکرا هیچ یاریەکى تر جگە لەو یاریە لە خوولی ئیسپانی بەڕێوە ناچێت چونکە هەمووان بەم یاریە سەرقاڵ بوون. گوڵەکەى رۆناڵدۆ لە کە لە کۆتاییەکانى یاریەکە، لە خولەکی ٨٦ تۆماری کرد بەس بوو بۆ ئەوەى ریال مەرید لە یانەى بەرشەلۆنەى میواندار بباتەوە کە ٣٩ یاریە نەدۆراوە سەرباری ئەوەى ریال مەدرید بە تەنها ١٠ یاریزان یاری کرد لە ٢٠ خولەکی کۆتایی یاریەکە. لە یاریەکە کە لە یاریگاى کامپ نو بەرێوەچوو یاریزانان ماوەى خولەکێک بەبێ دەنگی وەک رێزێک بۆ گیانی یاریزانیی ئەفسانە جۆهان کرودیف کە هەفتەى رابردوو کۆچی دوایی کرد وەستان.\nسەرباری بردنەوەى ریال، بەڵام کاریگەریەکى زۆری نەبوو لەسەر ریزبەندیەکە تەنها ئەوەنەبێت کە جیاوازی خالەکانى بەرشەلۆنەی کەمکردەوە بۆ ٦ خاڵ لەگەڵ نزیکترین رکابەری کە یانەى ئەتلەتیکۆ مەدریدە کە بە ئەنجامی ٥-١ گۆڵ لە یانەى ریال بیتیسی بردەوە. یانەى ڤیاریالیش بە ئەنجامى ١-٢ گۆڵ بردیەوە و لە چوارەمی ریزبەندی مایەوە، هەریەک لە یانەکانى سیلتاڤیگۆ و دیپۆرتیڤۆ بە ئەنجامی گۆڵێک یەکسان بوون. یانەى گیتاڤیش بە ئەنجامی گۆڵێکی بێ بەرامبەر بە یانەى ریال ڤالیکانۆ دۆڕا بەمەش لە سێیەمى کۆتایی ریزبەندیەکە دێت تەنها لەپێش یانەکانى سپۆرتینگ دی جیۆن و لیڤانتی.\nلەهەمان کاتدا، لە خولی ئینگلیزی یانەى لیستەر بەردەوامە لە بردنەوەکانى. یانەى تۆتینگهام بە گۆڵێک لەگەڵ یانەى لیڤەرپوول یەکسان بوون و، یانەى فۆکسیش بە ئەنجامی ١-٠ دۆڕا بەیانەى ساوسماتۆن. یانەى ویست هامیش لەگەڵ یانەى کریستال سیتی یەکسان بوون ئەمەش خەونەکانى یانەىکەى بۆ ئەوەى بەشداربێت لە خولی پاڵەوانەکانى ئەوروپا لە گۆڕ نا. یانەى مانچیستەر یوناتیدیش لە یانەى دراوسێیان یانەى ئێڤەرتۆنی بردەوە. بەمەش یەک خاڵ دوورن لە گەیشتن بە بەشداربوون لەیانە پاڵەوانەکانى ئەوروپا.\nلە دوایی ریزبەندیش یانەى نۆرویڤ ئەنجامەکانى بەرەو باشتر دەچێت، لە ئەنجامی گۆڵێک لەیانەى نیوکاسڵی بردەوە لە خولەکەکانى کۆتایی.\nshort URL: https://yallairaq.com/ku/SDFbf\nلە ڕۆژیکی وەک ئەمڕۆدا: ٤ نیسان\nپۆلیسى ئیتحادى .. جێگرەوەی سوپا بۆ چوونە ناو موسڵ


کوالکۆم ئامادەکاری دەکات بۆ ئاشکراکردنی پڕۆسێسەری Snapdragon 660 – کەی ئای تی ئێن\nبابەتی گرینگ 7, ئایار 2017\nکوالکۆم کاردەکات بۆ ئاشکراکردنی بەرهەمێکی نوێی پڕۆسێسەر له ڕۆژی ۹ی ئەم مانگە، وە کوالکۆم دەستی کردووە بە بانگهێشتی شارەزایان و شوێنی دەستپێکردنی کۆنگرەکەش له بەیجینگی چین دەبێت. بە ئاشکرایی هیچ مۆبایلێک بانگەشەی ئەوەی بۆ ناکرێت کە پڕۆسێسەرەکەی لەسەر جێگیر دەبێت، پڕۆسێسەرەکە بە زۆری لەسەر مۆبایلەکانی جۆری mid range کاردەکات. هەروەها پڕۆسێسەرە نوێیەکە درێژکراوەی ڕێگەکەی پڕۆسێسەری سناپدراگۆن ٦٥۲ دەبێت بە بوونی هێزی زیاتر باشتر.\nئەم مۆدێلە نوێیەی سناپداگۆن لەسەر جۆری پڕۆسێسەر هەشت ناوەکی دەبێت بەهەمانشێوەی پڕۆسێسەری سناپدراگۆن ٨۳٥ـی بەتوانا. وا دانراوە کە پڕۆسێسەرەکە پشتگیری تەواوەتی توانای تۆڕی LTE CAT.10 و ڕوونی تەواوەتی کامێرای سەروو ۲٤ مێگاپێکسڵی دەکات. دەربارەی یاریدەدەری گرافیکیش بۆ پڕۆسێسەرەکە؛ گرافیک کاردی ئەدرێنۆ ٥۱۲ لەگەڵ پڕۆسێسەرەکە کاردەکات. بەڵام ئەوەی دەزانین کە خێرایی گرافیک کاردی ئەدرێنۆ ٥۱۲، کەمترە له گرافیک کاردی ئەدرێنۆ ٥٤۰ کە وا ئێستا لەگەڵ پڕۆسێسەرەکانی سناپدراگۆن ٨۳٥ کاردەکات، بەڵام بۆ جیاوازی خێراییەکان، هێشتان دیار نیە.\nبۆ بەبیرهێنانەوە؛ کۆنگرەکە لە ڕۆژی ۹ی ئەم مانگە دەستپێدەکات. هەروەها ئەو مۆبایلانەشی کە چاوەڕوان دەکرێت پڕۆسێسەرەکە بەکارببەن، مۆبایلەکانی نۆکیا ۷ – نۆکیا ٨ – ئێکسپێریا ئێکس ئەڵترا و شاومی می ماکسن.\nتاگەکان بەرهەمی نوێ کوالکۆم


تازەکەندە قشڵاق - ویکیپیدیا، ئینسایکڵۆپیدیای ئازاد\nTāzehkand-e Qeshlāq - تازەکند قشلاق - Təzəkənd-i Qışlaq\nپۆتانەکان: 37°39′58.5″N 45°01′15.5″E / 37.666250°N 45.020972°E / 37.666250; 45.020972پۆتانەکان: 37°39′58.5″N 45°01′15.5″E / 37.666250°N 45.020972°E / 37.666250; 45.020972\nتازەکەندە قشڵاق گوندێکە، کەوتووەتە گوندەواری نازیا نشیو، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nتازەکەندە قشڵاق ھاوسنوورە لەگەڵ ئەم گوندانە:\nلە باکوورەوە لەگەڵ گوندی لەک.\nلە باشوورەوە لەگەڵ گوندی فەقبەلی.\nلە ڕۆژھەڵاتەوە لەگەڵ گوندی شێخ سەرمەست.\nلە ڕۆژاواوە لەگەڵ گوندی بەدیلبۆ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١١٦) کەس و (٣٣) خێزان بووە.\nوەرگیراو لە «https://ckb.wikipedia.org/w/index.php?title=تازەکەندە_قشڵاق&oldid=909458»


شۆڕشی نوێكردنەوەی ئینتەر میلان بە سەرۆكایەتیی كۆنتی دەست پێ دەكات\nئه‌ستێره لاوه‌كه‌ی پێشمه‌رگه‌ی هه‌ولێر خه‌ون و ئاواتی خۆی ئ…\nشۆڕشی نوێكردنەوەی ئینتەر میلان بە سەرۆكایەتی كۆنتی دەست پێ دەكات\nئەنتۆنیۆ كۆنتی، راهێنەری نوێی یانەی ئینتەر میلانی ئیتاڵی، دەكۆشێت هێڵی ناوەڕاستی یانەكەی پتەو بكات، بە تایبەت كە ناوبراو لە پلانەكانیدا بە زۆری پشت بەو هێڵە دەبەستێت.\nكارگێڕیی یانەكە، بۆندی لەگەڵ ساسۆڵۆدا كردووە، بۆ ئەوەی یاریزانی ناوەندی ستیڤانۆ سینسی، ئەمە لە كاتێكدایە چاوەڕوانی بڕیاری یانەی كالیاری دەكات، لە بارەی بۆندی ئەستێرەی نێونەتەوەییان "نیكۆلا بارێلا"ـوە، كە نزیكە لەوەی بچێتە ریزی دەستەكەی كۆنتییەوە.\nهەروەها یاریزانی بەلژیكی رادگا ناینگۆلان، لە دەرەوەی بازنەی ئەو شۆڕشە گۆڕانكارییە نییە، كە كۆنتی پێی هەڵدەستێ، بە تایبەت كە ئەم یاریزانە، ئەگەری رۆییشتنی زۆرە، بەو پێیەی راهێنەری یانەكەی متمانەی بە تواناكانی نەماوە و خستوویەتییە دەرەوەی پلانەكانی، بۆیە لەوانەیە ئەو یاریزانەی پێشتری ڕۆما، دوای بەسەربردنی وەرزێك ریزەكانی ئینتەر جێ بهێڵێت.\nتۆڕی سپۆرت مێدیاسێت، بڵاوی كردووەتەوە، كە ئەرتۆرۆ ڤیدالی یاریزانی چیلیی ناوەڕاستی یانەی بەرشلۆنە، یەكێكە لەو یاریزانانەی كۆنتی نیازی دەستخستنی هەیە، بە تایبەت كە لەو سەروەختەی راهێنەری یوڤی بوو، سەرپەرشتیی كردووە، ئەو كاتەیشی كە راهێنەری چێڵسی بوو، نیازی دەستخستنی هەبوو و هەوڵیشی بۆی دا.\nئێستەیش ئەرتۆرۆ، بۆندی گەورەی یەكێك لە یانەكانی چینی رەت كردووەتەوە، بەو هۆكارەی نیاز و مەبەستی گەڕانەوەی بۆ خولی ئیتاڵیادا هەیە، ئێستەیش ئینتەر بیری لە بۆندێكی ئاڵۆگۆڕكاری كردووەتەوە، كە ناینگۆلان بە ڤیدال بگۆڕنەوە.\nلەلای خۆیەوە، رۆژنامەی سپۆرتی ئیسپانیی نزیك لە یانەی بەرشلۆنە، ئەوەی بڵاو كردووەتەوە، كە ڤیدال بۆیە بۆندی یانە چینییەكەی رەت كردووەتەوە، ڕازییە بە مانەوە لە یانەی بەرشلۆنە و پێوەندیی باشی لەگەڵ ئیرنستۆ ڤاڵڤێردی هەیە و دۆخی ئێستەی لە یانە كاتەلۆنییەكە باشە.\nبۆ زانین، بۆندی ڤیدال لەگەڵ یانەی بەرشلۆنە، تا ساڵی 2021ـە، لە یەكەم ساڵیدا 53 یاریی بۆ بەرشلۆنە كرد، سێ گۆڵی تۆمار كرد و 7 گۆڵیشی دروست كرد، ناوبراو ئێستە تەمەنی 32 ساڵانە و چاوەڕێ دەكرێ چەند ساڵێكی دیكەیش لە یاریكردن بەردەوام بێت.\nبە هۆی سیپایۆسەوە، ناكۆكیی كەوتووەتە نێوان زیدان و پێرێز\nزینەدین زیدان، راهێنەری یانەی ریاڵ مەدرید، ئەوەی جێگیر كردووە، كە دانی سیپایۆسی یاریزانی یانەكەی بفرۆشێت، ئەم بڕیارەیشی وەها داوە، كە لەم هاوینەدا بچێتە واری جێبەجێكردنەوە.\nرۆژنامەی ئاسی ئیسپانی بڵاوی كردووەتەوە، كە سیپایۆس پێی باشە بە شێوەی خواستن ریزەكانی یانەی ریاڵ مەدرید جێ بهێڵیت، بەڵام زیدان نایەوێت بە فەرمی لە ریزەكانی یانەكەیدا بمێنێتەوە.\nرۆژنامە، ئاماژەی بەوەیش كردووە، كە زیدان نایەوێت جارێكی تر بژاردەی كڕینەوەی ئەو یاریزانەی لەبەردەمدا بێت، دوای ئەوەی ریزەكانی یانەكە جێ دەهێڵێت، بە تایبەت كە لە دەرەوەی پلانەكانی ناوبراودایە بۆ وەرزی دادێ.\nرۆژنامەكە، تیشكی خستووەتە سەر ئەوەی، كە فلۆرێنتینۆ پێرێز، سەرۆكی یانەكە و یاریدەدەرەكەی خۆسیە ئەنخێل سانچێز، دەیانەوێت سیپایۆس بە خواستن بدەن بە یانەیەكی دیكە، لەگەڵ بژاردەی دووبارە دەستخستنەوەی، چونكە متمانەی زۆریان بە توانا و بەهرەكانی هەیە.\nئاس، ئاشكرایشی كردووە، كە ریاڵ مەدرید ئەو یاریزانە بە كەمتر لە 50 ملیۆن یۆرۆ نافرۆشێت، چونكە هێشتە بۆندی 4 ساڵی لەگەڵ یانەكەدا ماوە، كە 500 ملیۆن یۆرۆ مەرجسزای هەڵوەشاندنەوەكەیەتی.\nنزیكترین یانە كە ئەگەر هەیە سیپایۆس بچێتە ریزەكانییەوە، یانەی تۆتنهامە، كە زۆر مەبەستی دەستخستنی ئەو یاریزانەیە و لاری نییە لەوەی بە شێوەی خواستن بیباتە ریزەكانییەوە. هەروەها یانەی ئارسناڵیش، یەكێكە لەو یانانەی خواستی دەستخستنی سیپایۆسی هەیە.\nپۆگبا، بۆندی نموونەیی دەبێ بۆ توندوتۆڵكردنی هێڵی ناوەڕاستی ریاڵ مەدرید\nرۆژنامەی ئاسی ئیسپانی، بڵاوی كردووەتەوە، كە سێ ناوەندی یاریكردنی ریاڵ مەدرید، پێویستی بە تونوتۆڵكردن و بەهێزكردن هەیە، بەڵام پۆگبا لە هێڵی ناوەڕاست، باشترین بژاردەیە بۆ پڕكردنەوەی كەموكورتییەكان.\nریاڵ مەدرید، خواستی دەستخستنی كریستیان ئێریكسنی دانماركی هەیە، كە لە ناوەڕاستی یانەی تۆتنهامدا ڕۆڵێكی كارای هەیە، بەڵام ماوەی وەرزێك لە بۆندەكەی ماوە، زیدانی راهێنەری یانەكەی، تەنیا پۆڵ پۆگبای دەوێ، نەك یاریزانێكی دیكە.\nبە ژمارە دەركەوتووە، كە پۆگبا باشترین بژاردەیە بۆ پڕكردنەوەی كەموكورتییەكانی هێڵی ناوەڕاستی ریاڵ مەدرید، بە تایبەت لە بەشداریكردن لە هێرشی یانەكە و تۆماركردنی گۆڵ و دروستكردنی گۆڵ، خۆ ئەگەر بچێتە ریاڵ مەدرید، لەگەڵ هەریەك لە یاریزانان لۆكا مۆردیچ و تۆنی كروس، دەبنە سێینەیەكی زۆر باشی بەهێز بۆ ریاڵ مەدرید.\nپۆگبا لە هەر 250 خولەكێكدا لەگەڵ مانچستەر یونایتد، گۆڵێكی تۆمار كردووە، كە دەكاتە 16 گۆڵ. بەڵام ئیریكسن لە هەر 377 خولەكێكدا گۆڵی تۆمار كردووە، واتە لە وەرزی 2018/2019ـدا 10 گۆڵی دەست خستووە.\nلە بارەی مۆدریچ و كرووسیشەوە، كرواتییەكە 4 گۆڵی تۆمار كردووە، بە رێژەی گۆڵێك بۆ هەر 892 خولەك، بەڵام كرووس یەك گۆڵی كردووە، واتە لە 3 سەعاو 432 خولەكدا گۆڵێك.\nبەڵام لە پرۆسەی دروستكردن و بنیاتنانی هێرش لە پشتەوە، دوو یاریزانەكەی ریاڵ مەدرید، بەسەر پۆگبا و ئیریكسندا سەركەوتوون، بە جۆرێك ڕێژەی پاسە دروستەكانی كرووس 92%ـدایە.


پەیامێکی کراوە دەربارەی دۆخی p.k.k و باشوری کوردستان | KURDPLAT\nکوردپلات 6/10/2021 01:11:00 ص ليست هناك تعليقات\nنوێنەری نەتەوە یەکگرتوەکان (پلاسخارت)و هەندێک لە چاودێرە سیاسیەکان، زەنگی مەترسیان لەسەر هەرێمی کوردستان، لێداوە. ئێمەش لە (١٣/٧/٢٠١٦) لە زانکۆی سلێمانی لە کۆڕی (سازان یان ترازان) باسی پیلانمان لەدژی بەشەکانی کوردستان و ناوچە کێشە لەسەرەکان کردوە.مەخابن، ساڵەها تێپەڕی، چارەسەر بۆ کێشە مەترسیدارەکانی ناوخۆیی نەدۆزرایەوە. بە تایبەتی لە نێوان یەکێتی و پارتی. هەروەها لە نێوان پارتی و p.k.k. لە رۆژئاوای کوردستانیشدا، لەنیوان پەیەدە و ئەنەکەسە،


قائیمقامی سۆران دەستی لە كار هەڵگرت | دەزگاى زارى کرمانجى\nزاری كرمانجی: تۆزێك بەر لە ئێستا كرمانج عزەت بە نووسراوێكی فەرمی دەست هەڵگرتنی خۆی لە پۆستی قائیمقامییەت راگەیاند.\nبە پێی نووسراوی ژمارە 1929 كە لە رۆژی 28-9-2020 نووسراوەو واژۆی خۆی بەسەرەوەیە، ئاماژە بە فەرمانی كارگێری لە پارێزگای هەولێر كراوە، دەست لەكار هەڵگرتنی راگەیاند و ( مەغدید حەمەد حوسێن) بە وەكاڵەت ئەركەكانی جێبەجێ دەكات.\nبەپێ زانیارییەكانی زاری كرمانجی دووسبەی ئەنجوومەنی پارێزگای هەولێر دەنگ لەسەر كاندید قائیمقامی نوێ سۆران دەدات كە ( هەڵگورد شیخ نەجیب). و كرمانج عزەتیش وەك راوێژكار دەچێتە وەزارەتی كشت وكاڵ و سەرچاوەكانی ئاو.\nلە كۆبوونەوەیەكیشی ئەمڕۆ كە لەگەڵ بەرێوەبەرانی دامەزراوە حكومییەكان كردی قائیمقامی سۆران ماڵئاوای لێ خواستن.


سەرۆک ترامپ سەبارەت بە سنووری باشووری وڵات و داخستنی بەشێک لە حکومەت وتارێكی پێشکەش کرد\nسەرۆک دانۆڵد ترامپ شەوی سێشەممە لە کۆشکی سپی وتارێکی لە سەر پێویستی دابینکردنی پارە بۆ درووستکردنی دیوار لە سەر سنوورەکانی باشووری وڵات و داخستنی بەشێک لە حکومەتی فیدراڵی پێشکەش کرد و ئەمەش بەشێکە لە دەقی وتارەکەی:\nئەمشەو، من قسەتان لەگەڵ دەکەم لە بەر ئەوەی قەیرانی مرۆیی و ئاسایشی لە سەر سنووری باشوور لە بەرزبوونەوە دایە. هەموو ڕۆژێک کارمەندانی گومرک و پاسەوانانی سنوور ڕووبەڕووی هەزاران کۆچبەری نایاسایی دەبنەوە کە دەیانهەوێت بێنە ناو ولاتەکەمانەوە. ئێمە جیگامان نەماوە کە ڕایانگرین و ئێمە هیچ ڕێگەێکمان نیە بۆ ئەوەی دەستبەجێ بیان گەڕێنینەوە بۆ وڵاتەکەی خۆیان. ئەمەریکا بە شانازیەوە بەخێر هاتنی ملیونان کۆچبەری یاسایی دەکات، ئەوانەی کۆمەڵگاکەمان دەوڵەمەند دەکەن و خمەت بە نیشتمانەکەمان دەکەن، بەڵام هەموو ئەمەریکیەکان ئازاریان پێگەیشتوە لە سەر کۆچبەری کۆنترۆڵ نەکراوی نایاسایی. ئەمە بووەتە هۆی فشار خستنە سەر سەرچاوە گشتییەکان و کەم کردنەوەی هەڵی کار و داهاتەکان. لە نێو ئەوانەش کە زۆرترین فشاریان لەسەرە هاوڵاتیانی ئەفریقی- ئەمەریکی و هیسپانیە ئەمەریکیەکانن. سنووری باشوور وڵاتەکەمان هێڵی بۆریکە بۆ بڕێکی زۆر گەورە لە مادە هۆشبەرەکان لەوانە کریستاڵ، هێرۆئین، کوکائین و فنتانیل. هەموو هەفتەێک 300 هاوڵاتیمان تەنیا بە هۆی بە کار هێنانی هێرۆئینەوە دەمرن، لەسەدا 90 دی ئەوەش لە سنووری باشوورەوە دەڕژێتە ناو وڵاتەکەمانەوە. ژمارەی ئەو ئەمەریکیانە کە ئەمساڵ بە هۆی بەکار هێنانی مادە هۆشبەرەکانەوە دەمرن زیاتر دەبێت لە هەمو کوژراوانی ئەمەریکا لە شەڕی ڤیتنامدا.\nلە ماوەی دوو ساڵی ڕابردوو، کارمەندانی دەزگای کۆچبەری و سەپاندنی گومرک 266 هەزار کەسیان دەستبەسەر کردووە بە پێشینەی تاوانکاری لەناویاندا ئەوانەی تاوانبارن یان تاوانبارکراون بە 100 هەزار هێرش، 300 هەزار تاوانی سێکسی و 4 هەزار کوشتن لە ڕێگای توندووتیژیەوە. لە ماوەی چەندین ساڵ بە هەزاران ئەمەریکی بە شێوەێکی دڕەندانە لە لایەن ئەوانەوە کە بە شێوەی نایاسایی هاتونەتە ناو وڵاتەکەمانەوە کوژراون و ئەگەر ئێمە ئێستا کاردانەوەمان نەبێت ژیانی زۆرتر لە دەست دەچن. ئەمە قەیرانێکی مرۆییە ، قەیرانی دڵ و قەیرانی ڕۆح.\nمانگی ڕابردوو 20 هەزار منداڵی کۆچبەر بە شێوەێکی نایاسایی هێنراونەتە ناو ولایەتە یەکگرتوەکانی ئەمەریکاوە و ئەمەش بەرزبوونەوەێکی بەرچاوە. ئەم منداڵانە لە لایەن ئەو تاقمە دڵرەق و گورکە بەدکارەکان وەکوو بارمتە بەکار دێن. یەک لە سەر سێ ژنەکان دەستدرێژی سێکسی دەکرێتە سەریان لە کاتی سەفەری مەترسیدار لە ڕێگای مەکزیکەوە. ژنان و منداڵان گەورەترین قوربانیانی ئەم سیستمە تێکچوەی ئێمەن. ئەمە ڕاستی دڵتەزێنی کۆچبەری نایاسایی لە سەر سنووری باشووری وڵاتی ئێمەیە. ئەمە خۆلێکی ئازار کێشانی مرۆڤە کە من دەمهەوێت کۆتایی پێ بێنم.\nبەڕێوبەرایەتیەکەی من پێشنیارێکی وردیان خستووەتە بەردەم کۆنگرێس بۆ پاراستی سنوور و ڕاگرتنی تاقمە تاوانبارەکان، قاچاخچیەکانی مادە هۆشبەرەکان، قاچاخچیەکانی مرۆڤ. ئەمە کێشەێکی گەورەیە. پێشنیارەکەی ئێمە لە لایەن شارەزایانی هێزەکانی جێبەجێ کاری یاساوە کارمەندانی پاراستنی سنوورەوە و لە وزارەتی ئاسایشی نیشتمانی ئامادە کرابوو. ئەمانە ئەو سەرچاوانەن کە داوایان کردبوو بۆ ئەوەی بە شێوەێکی گونجاو ئەرکەکەیان ڕاپەڕێنن بۆ ئەوەی ئاسایشی ئەمەریکا بپارێزن. لە ڕاستیدا پارێزراو تر لە هەموو کاتێکی دیکە..."


2018 حوزه‌یران : چاوی گەل\nنوسەر : chawigal لەبەرواری : حوزەیران - 24 - 2018 - 0 سەرنج\nیۆگـا وەرزشێکی جەستەیی و دەروونییە، مێژووی دەگەڕێتەوە بۆ شەش هەزار ساڵ پێش ئێستا، بە تایبەتیش لە وڵاتی هیندستان، وەکو رێوڕەسمێکی ئایینی باو و بڵاوبوو. وشەی (یۆگـا) لە (زمانی سەنسکریتی) یەوە وەرگیراوە، کە زمانی کۆنی هیـند بوو. لە ئەمڕۆشدا وەرزشی یۆگـا رۆژ لە دوای رۆژ لە جیهاندا تەشنە دەکات، هەوسداران و هەوادارانی لە زۆربووندان، سوود و گرنگی زیاتری ئاشکرادەکەن، راهێنان و داهێنانی تازە دەخەنە سەری. لە شارەکانی کوردستانی ئێمەشدا […]\nمردووەکانی نیشتمان بۆ کوێ ئەچن…. شیعر : نزار قبانی وەرگێڕانی : پشکۆ ناکام\nوەک سەگی سەرجادەکان بە ڕێکەوت ئەمرین و ناوی خاوەن بڕیارەکان ….نازانین و ئەمرین و باس لەوە ناکەین بۆچی ئەمرین..؟ كەی ئەمرین…..؟ ڕۆژێک بە گوللەی راست ئەمرین و ڕۆژێک بە گوللەی چەپ لە شەڕ و ئاشتیا لە خەفەتا ئەمرین و ڕووخساری بکوژەکانمان لەبیر نایە و ناوی ئەوانەی ئەمان نێژن لە بیر نایە لە ساتی مردنا جیاوازی لە نێوان ڕەش و سپیا نیە “””””’ ووڵاتێک شارەزا لە نووسینی شیعری ماتەم درێژە ئەکێشێ […]\nمەلا مستەفا بۆ كوڕەكانی: تاكە گەڵێك كەمتمانەمان پێی هەبێت گەلی توركە…نوسەر:ھوڵوسی تورگوت…وەرگێڕ:كارۆخ عوسمان\nنوسەر : chawigal لەبەرواری : حوزەیران - 23 - 2018 - 0 سەرنج\nھوڵوسی تورگوت دەنوسێت: مسعود بارزانی بۆیەكەمجار لە٢٠ی شوباتی ١٩٩٢ ھات بۆ توركیا لەسەردەمی كابینەی حكومەتی سلێمان دەمیرەل، لەم سەفەرەیدا باسی لەوەسیەتەكەی باوكی (مەلا مستەفا) دەكات كە لەساڵی ١٩٧٩ وەفاتی كردو لەدوای بەجێماوە. مسعود بارزانی وەسیەتی باوكی دەربارەی تورك بۆ سەرۆك وەزیرانی ئەو كاتە (سلێمان دەمیرال)ی باس دەكات. باوكم وەسیەتی بۆ ئێمە جێھێشتوە، لەو وەسیەتنامەیەدا دەڵێت: (پشت بەتورك ببەستن و تەنھا لەگەڵ توركیا ھەماھەنگ بن). ئەو كارە گرنگە لەڕۆژی ھەینی ٢١ی […]\nنوسەر : chawigal لەبەرواری : حوزەیران - 22 - 2018 - 0 سەرنج\nدیمۆگرافیای تورکیا بەپێی ئاماری٢٠١٦: ٨٠ ملیۆن ٨١٠ هەزارو ٥٢٥ کەسە. ڕێکخستنی ئیداری: پێکهاتووە لە ٧ هەرێم و ٨١ پارێزگا، کە ٢١ پارێزگایان نیشتمانی کوردانن. شارە کوردستانیەکانی تورکیا : (ئامەد – دێرسیم – موش – ماڵاتیا – وان – مێردین – بەدلیس – ئورفا – بینگۆڵ – ئادیامان – جۆلەمێرگ – ئەرزنجان – شرناخ – خارپیت – ئاگری – ئەرزەڕووم – ئیغدیر – قاڕس – ئەردەهان – باتمان – سێرت) ژمارەی […]\nبۆ تاوتوێکردنی خاڵە سنورییەکان، عیراق و چەند وڵاتێکی دیکە کۆبوونەوە\nدوێنێ پێنجشەممە، هەریەکە لە عێراق و ئێران و سوریا و ڕوسیا لە بەغدا گفتوگۆیانکرد سەبارەت بە دۆخی سنووری عێراق و سوریا. ماڵپەری فەرمی وەزارەتی بەرگری عێراق بڵاویکردووەتەوە “ڕۆژی پێنجشەممە سەنتەری ئاڵوگۆڕی زانیارییەکانی هەریەکە لە ڕوسیا و عێراق و ئێران و سوریا بەئامادەبوونی نوێنەرانی ئەمنی و سەربازی هەرچوار وڵاتەکە لە کەرتی باشووری پارێزگای ئەنبار گفتوگۆ و ڕاوێژیان کرد سەبارەت بە هەڵوێستی ئەمنی لەسەر سنوری هاوبەشی نێوان عێراق و سوریا”. وەزارەتی بەرگری عێراق […]\nنوسەر : chawigal لەبەرواری : حوزەیران - 20 - 2018 - 0 سەرنج\nئەو خەم ساردی و بێ پەرواییەی گەلانی عێراق و هەرێمی کوردستان . حکومەتی ناوەندی و پەرلەمانی عێراق هەیانە بەرامبەر ئەو داگیرکاریەی فاشیزمی ئاکەپەیی ئەردۆگانی . زۆر مەترسیدارە . ئەمانە نەوەی مەغۆلە تورکەکانی قەفقاسیان . کەلەدڕندەییدا هاوشێوەیان مەگەر تەتەرەکان بوبێت . ئەمانە نەوەی سوڵتانە عوسمانیەکانن ،کە لەسەر دەسەڵات بەهەزارانیان بەدڕندانە ترین شێوە کوشتووە لە کوڕ ، کوڕەزا ، برا برازا ، مام ئامۆزا ، کچ کچە زاو خزمی نزیک و دووریان […]\nئایا تورکیا دەگاتە قەندیل؟ ئەم پرسیارە سەری زۆرکەسی قاڵ کردوە، بەخودی بەرپرسە باڵاکانی دەوڵەتی تورکیاشەوە، تورکیا باش دەزانێ نەک ناگات بەقەندیل و ناشتوانێ ئەو جەنگەی لە باکور و خۆرئاوای کوردستان بەرێوەی دەبات، لەخودی قەندیلیش بەرێوەی ببات، چونکە قەندیل ئەمرۆ چەقی ململانێی نێوان وڵاتانی زلهێز و وڵاتانی هەرێمییە، سەرەرای ئەوەی کە قەندیل دەبێتە چەقە هێزی یەکلاکەرەوەی بەرژەوەندی باڵای هێزەکانە. ئەمرۆ قەندیل بۆ دۆست و دووژمن مەڵبەندێکە چاویان لەسەرە، وەک زەمەنی پێشوونیە، […]\nبۆ ئەوەی بزوتنەوەی گۆڕان نەبێتە یەکێتییەکی تر…. کمال چۆمانی\nنوسەر : chawigal لەبەرواری : حوزەیران - 19 - 2018 - 0 سەرنج\nسەرۆکی پێشوی باشوری ئەفریقا یاکوب زوما (٢٠٠٩-٢٠١٧) یەکێک بو لە پیاوە شۆڕشگێڕەکانی باشوری ئەفریقا و حیزبەکەی نیڵسۆن ماندێلا، تەنانەت سەرۆکی پێشی ئەی ئێن سییش بو، واتا کۆنگرەی نیشتیمانیی ئەفریقا. بەڵام بە هۆی گەندەڵیی و خراپ بەکارهێنانی دەستەڵاتەوە، ناچارکرا واز لە دەستەڵات بێنێت و روبەڕوی سەدان کەیسی گەندەڵییش کراوەتەوە، لەناویشیاندا هەوڵێکی ئیغتیساب. ئەمەم بۆیە نوسی مەرج نییە هەرکەسێک لە حیزبێکی نیشتیمانیی وەک کۆنگرەی نیشتیمانیی ئەفریقا بو، یان دۆستی کەسێکی وەک نیڵسۆن […]\nئەمەریكاو كۆریای باشور مانۆڕە سەربازییەكانیان راگرت\nوەزارەتی بەرگری ئەمەریكا (پێنتاگۆن) رایگەیاند، سوپای ئەمەریكا مانۆڕە هاوبەشەكەی لەگەڵ سوپای كۆریای باشور لە نیمچە دورگەی كۆریا راگرتووە. دانا وایت، وتەبێژی پێنتاگۆن لە راگەیەندراوێكدا ئاماژەی بەوەكرد، “وەك پابەندبوون بە بڕیارەكانی دۆناڵد ترەمپ و لە میانی هەماهەنگی و هاوكاری لەگەڵ كۆریای باشووری هاوپەیمان، ئەمەریكا بۆ مانگی ئاب هەموو پلانی یارییەكانی شەڕی بەمەبەستی بەرگری، راگرتوون”. دوێنێ دەزگای هەواڵی یۆنهابی كۆریای باشور بڵاویكردەوە، ویلایەتە یەكگرتووەكانی ئەمەریكا و كۆریای باشوور بەنیازن لەم هەفتەیەدا راگرتنی […]\nئایا توركیا ده‌توانێت بچێته قه‌ندیل؟ راوێژكارێكى سه‌ربازى تورك زانیارى ورد ده‌خاته‌ڕوو\nمەتین گورجان، ستون نوس لە ستونی ترپەی تورکیا لە سایتی ئەلمۆنیتەر، وەکو ڕاوێژکاری سەربازی تورکیا لە نێوان ساڵانی ٢٠٠٢ بۆ ٢٠٠٨ لە ئەفغانستان و کازاخستان و کیرگیستان و عێراق کاری کردووە. دوای دەستلەکارکێشانەوەی لە بواری سەربازی، وەکو شیکەرەوەیەکی ئاسایشی سەربەخۆ لەئیستەنبوڵ کاری کردووە. مەتین گورجان لەنوسینێکدا بەناونیشانی”لەئۆپەراسیۆنی پەرەسەندنی قەندیلدا تورکیا شەڕی کوردەکان دەکات”ئاماژه‌ى به‌وه‌كردووه، سەرەڕای گرژییەکان بەهۆی هەڵبژاردنەکانی ٢٤ی ئەم مانگەوە، لەم چەند ڕۆژەی دواییدا ئۆپەراسیۆنی سەربازی لە دژی چەکدارانی کورد لەباکوری […]


کارزان گلی 18/01/2022\nماوەیەكە ناكۆكییەكانی نێوان عەبدوڵا ئۆجەلان و سەلاحەدین دەمیرتاش، كە هەردوو سەركردە ئێستا لە زیندانەكانی توركیادان، چڕ بووەتەوە، بەتایبەت لەبارەی ئەوەی لە داهاتوودا كامیان دەبنە (رێبەر بۆ كوردانی باكوور) و هەروەها كامیان لەڕووی نێودەوڵەتییەوە زیاتر قبووڵكراو دەبێت.\nلەناو پەكەكەدا سیاسەتێك هەیە، ئەویش لە ئۆجەلان زیاتر هیچ كەسێكی تر بۆی نییە وەكوو سەركردە و رێبەر ناوی بهێنرێت، ئەگەر كەسێكیش دروست ببێت پێویستە كۆتایی پێبهێنرێت، مەبەست لە كۆتایی پێهێنان، لە مەیدانی سیاسەتدا.\nدەمیرتاش كاتێك بووە رێبەری هەدەپە لە توركیا، بەشێكی زۆر لە كوردەكان وەكوو جێگیرەوەی ئۆجەلان ناویان هێنا، تەنانەت لە ئەورووپاش وەكوو سەركردەیەكی گەورە و لێهاتوو ناوی هات، بەشێك لە میدیاكانی ئەورووپاش ناویان لێ نابوو (ئۆبامای كورد)، ئەمەش پەكەكە و موریدەكانی ئۆجەلانی تووڕە كرد.\nئۆجەلان، هەموو كاتێك گوتوویەتی كە لە پرسی چارەسەریدا هەدەپە و دەمیرتاش هەڵە دەكەن و پێویستە هەڵەكانیان راست بكەنەوە، بەڵام دەمیرتاش زۆر جار قسە و بۆچوونەكانی ئۆجەلانی فەرامۆش كردووە. ئۆجەلانیش هەمیشە بەبیر دەمیرتاشی هێناوەتەوە، كە ئەو لە ئاستیدا بچووكە و دەبێت لە سیاسەتدا خۆی بە بچووكتر لەو ببیێت.\nسری سوورەیا ئۆندەر، ئەندام پەرلەمانی پێشووی هەدەپە كە یەكێك بووە لەو كەسایەتییانەی لەگەڵ دەمیرتاش و پەروین بوڵدان چەندین جار سەردانی ئۆجەلانیان كردووە لە ئیمیڕاڵی. ئەو بۆ یەكێك لە رۆژنامەكانی توركیا قسەی كرد و گوتی: ”ئۆجەلان بە دەمیرتاشی گوتووە، تۆ لەناو سیاسەتدا یاریكەرێكی باشیت و باش رادەكەیت، بەڵام پێویستە وەكوو درۆگبا بیت و گۆڵ بكەیت، چونكە یاریكردن گۆڵكردنە، نەك تەنیا راكردن“.\nلە ریفڕاندۆم بۆ هەمواركردنەوەی دەستووریش لە توركیا، ئۆجەلان پێی باش بووە هەدەپە پشتگیری لە سیستەمی سەرۆكایەتی بكات، بەڵام بینیمان كە چۆن دژایەتیی خۆیان بۆ ئەو سیستەمە دەربڕی و تەنانەت دەمیرتاش دەیگوت ”سیستەمی كۆماریی تاكڕەوی دروست دەكات و هەدەپە لەناوی دەبات“.\nپێگەی جەماوەری هەدەپە، دەمیرتاشیان قبووڵە، بەتایبەت ئەو توێژەی تەمەنیان 18 بۆ 24 ساڵانە، بەڵگەش بۆ ئەوە هەڵبژاردنی شارەوانیی 2019 بوو.\nلە هەڵبژاردنی شارەوانیی 2019، ئیستانبۆڵ بۆ كاندیدی ئاكەپە و ئۆپۆزسیۆن یەكلاكەرەوە بوو، هەردوو لاش باش دەیانزانی كە دەنگدەری هەدەپە یەكلایی دەكاتەوە كە كێ براوەی شارەوانیی ئەو شارە گەورەیەیە.\nهەفتەیەك بەر لە هەڵبژاردن، ئۆجەلان لە رێگەی مەحەمەدی برایەوە نامەیەكی نارد و لە كەناڵی فەرمیی دەوڵەتی توركیا (TRT) خوێندرایەوە، كە داوای لە دەنگدەری كورد كرد، پشتگیری لە كاندیدی ئۆپۆزسیۆن نەكەن و بە ناڕاستەوخۆ گوتی دەنگ بە كاندیدی ئاكەپە بدەن.\nلە بەرامبەردا، دەمیرتاش داوای لە دەنگدەری كورد و هەدەپە كرد لە ئیستانبۆڵ، دەنگ بە كاندیدی ئۆپۆزسیۆن بدەن كە ئەكرەم ئیمامئۆغڵوو بوو، دەركەوت دەنگدەری كورد بە گوێی دەمیرتاشیان كرد و دەنگیان بە ئیمامئۆغڵوو دا.\nئەمەش پەكەكەی زیاتر تووڕە كرد و زیاتر ترسیان لە دەمیرتاش هەڵكشا، بۆیە لە میدیاكانی خۆیان فەرامۆشیان كرد و فشاریان خستە سەر هەدەپەش كە داكۆكی لە ئازادكردنی نەكەن، بەڵگەش بۆ ئەوە، تاوەكوو ئێستا هەدەپە داوای لە لایەنگرانی نەكردووە خۆپیشاندان بۆ ئازادكردنی دەمیرتاش ئەنجام بدەن.\nچەند رۆژێك بەر لە ئێستا، رەجەب تەییب ئەردۆغان لە وتارێكدا گوتی: ”دەمیرتاش و ئۆجەلان، جارێ تەسفییەی حیساباتی خۆیان نەكردووە و دەمیرتاش باجی ئەردۆغان دەدات“\nئەمەش بابەتی ناكۆكیی نێوان دەمیرتاش و ئۆجەلانی زیاتر هێنایە بەر باس و شڕۆڤەكاران قسەی جۆراوجۆیان لەسەر كرد.\nئەردۆغان دەیەوێت ناكۆكیی نێوان دەمیرتاش و ئۆجەلان تۆختر بكاتەوە، بەمەش هەدەپە دابەش بكات و لە هەڵبژاردنی داهاتوودا لاوازیان بكات بۆ بەرژەوەندیی خۆی.\nئیستا پرسیار ئەوەیە: ئایا پەكەكە پێی باشە دەمیرتاش ئازاد بكرێت و وەكوو ماندێلا ناوی بهێنرێت، یاخود دەیەوێت كۆتایی بە دەمیرتاش بهێنێت لەڕووی سیاسییەوە؟


کچۆڵەی جوانکیلە و رووخۆش (ئالیـتا ئانـدرا) لە باوکێکی ئوسترالی (مایکل ئانـدرا) و لە دایکێکی رووسی (نیکا کڵاشینکـۆڤـا) لە (٩/ یونـایەر/٢٠٠٧) لە شاری\n(مێلـبۆرن) لە ئوسترالیا لەدایکبووە. بە باشی بە زمانی ئینگلیزی و رووسی قسەدەکا و دەنووسێ. دایک و باوکی دوو هـونەرمەنـدی شـێوەکـاری ناسراون لە ئـوسترالیادا.\nئالیتا ئاندرا، یەکێکە لە دە منـداڵی بلیمەت و پەرجـۆ (موجـیزە) لە جیهانـدا. لە تەمەنی دوو ساڵاندا یەکەمین پێشانگای تایبەتی خۆی کردەوە. بوو بە بچووکترین هونەرمەندی وێنـەکـێشی پیشـەیی لە جـیهانـدا. ئالیـتا وێنەکـێشێکی خـۆڕسکی داهـێنەرە. تابلـۆکـانی زۆر بـەرز و مەبەسـتار و نـاوەڕۆک قـووڵـن، جـێی سەرسوڕمانی بینەرانن. گوزارشت لە نـاخ پاکی و لە خەیـاڵ فـراوانی کچۆڵەیەکی بەهـرەمەنـدی بلیمەت و پەرجـۆ دەکەن.\nبە هـەزار لە شێوەکاران و لە هەوادارانی هـونەری تازە، واقـیان وڕمـا لە شێواز و لە رێبـازی هـونـەریی ئالیتای سـاوا، لەو رەنگە گـەش و جوانـانەی بەکـاری هـێناون، لە قـووڵی واتـا و مەبەست و ناوەڕۆکی تـابلۆکـانی. زۆر بەگەرمی چەپڵەیـان بـۆی لێـدا و پیـرۆزبـایی و دەستخۆشی و ئافـەرینیان لـێکـردن.\nتەمەنی ئالیتا تەنیا (٩) مانگ بـوو، هـێشتا فـێری قسەکـردن نەببوو، پێشی نەگـرتبوو، کۆرپەیـەکی شیرخـۆر بـوو. باوکی لە ژورێکی ماڵەکەیانـدا، پارچـەیەک قـۆماشی سپی گەورە و چەنـدین قوتووی بۆیەی رەنگاوڕەنگی سەر واڵای دانـا، بۆ ئەوەی تابلۆیەک بکـێشێت. ئالیتا بە گاگـۆڵـکێ رۆیشت و چـووە سەر قـوماشەکە و بە ئـارەزووی خـۆی کـام رەنگ بە لایەوە جـوان بـوون، دەستە قـنجەکانی تێدەنـان و بە پەنجە ناسکەکـانی لەسەر قوماشەکەدا، بە راست و بە چەپـدا هـێڵی دەکـێشا و پێـدەکـەنی. هەمـوو قـژی و دەموچـاوی و جلەکـانی و دەست و پێیەکـانی بە بۆیـەوە بـوون. بـاوکی لـێیگەڕا و لای نەدا. ئالیتای بچووک یەکەمـین تابلـۆی کێشا. دیمەنی لە بۆیەنـانی خۆی لە رەنگەکان، دانیشتنی لەسەر قوماشەکە و لە نێوان ئەو هەموو بۆیـە جـوانەدا، ببـوو بە تابلۆیەک. باوکی دەڵـێت:” ئەم کارەی ئالیتا تەنیا یاریکـردن بە بۆیـە نەبـوو، جاروبار دەوەستا و بیـری دەکـردەوە.. دووبـارە دەستەکـانی دەخستـنەوە نـاو بۆیـەکـان و بە قـومـاشەکەدا دەهێنان. لە دواییدا دەستی بە چەپڵەلێدان کرد. ئەمە یەکەمین تابلۆی ئالیتای نـۆ مانگ بـوو کە کـێشای. لە راستـیدا دیمەنـێکی زۆر جـوان و سەیـری هەبـوو. تابلـۆکەی زۆر سەرنجی راکێشام. گەلێک لێکدانەوەم دەربارەی تابلۆکەی هەبوون جێی سەرسوڕمانی مـن و دایکی بوو.. گەر دەروونناسێکی منداڵان، تابلۆکەی شیبکردایەتەوە. رەنگە زۆر راز و نیـاز و شـتی تـری لێ تێـدەگەیشت” ئەم تابلـۆیەی لە مـۆزەخـانەی هونـەری لە لەنـدەن پـارێـزراوە.\nدایـک و بـاوکی بۆیـان دەرکەوت کە ئـالیـتای کچـیان منـداڵـێکی بلـیمەت و پەرجـۆیە.\nئالیـتا لە ئێـستادا تەـمەنی (١٣) ساڵانـە، دەڵـێت:” تەمـەنـم نـۆ مانـگ بـوو کە تابلـۆی یەکەمم کێشا. بیرم نایەتەوە کە چۆن ئەو کارەم کرد” لەوانەیە لەو تەمەنە منداڵییەدا بە بیـری نەیاتەوە کە چـۆن بۆ یەکەم جـار وێنەی کـێشا، بەڵام بە دڵنـیاییە دایک و بـاوکی دەزانـن و لە یادیـانە، کە چـون ئالـیتای کـۆرپـەیـان، هـۆگـری تێکـەڵکـردنی رەنگەکـان بـوو. لـەو رۆژەوە، دایـک و بـاوکی رۆژانـە لە ژوورەکـەی ئالیـتەدا کە نـاویان لێـناوە (ژوری جـادوویی ئالیتا)، کە پـڕە لە بۆیەی رەنگـاوڕەنـگ و لە قـوماش و لە فـرشە و لە شتی تـر و لە تابلۆکانی ئالیتا. لەو رۆژەوەدا، دایک و باوکی پـارچە قـوماشی سپی و بۆیەیان دەخستە بەردەستی، بە ئەوپـەڕی ئـازادی و هـەوسی خۆی بۆیەی دەکردە سەر قوماشەکانی بەردەستی و بە پەنجەکانی بۆیەی بە سەریادا بڵاودەکردنەوە. دوایش فێری بەکـارهـێنانی فـرشـە بـوو. بەو منداڵییە کاتێکی زۆری بە وێنەکـێشان بەسەردەبـرد.\nتەمەنی ئالیتا ئانـدرا (٢٢) مانگ بوو، تا ئەم تەمەنەی کۆمەڵـێک تابلۆی رەنگاورەنگی هەمە بابـەتی کێشابـوون. بەڕێـوەبەری پێشانـگای شەقـامی (بـرۆنـزویک) لە مێلبـۆرن، (مـارک جامیسۆن) کردنـەوەی پێشانـگایـەکی تایبـەتی، بـۆ هـەردوو ژنـە هـۆنەرمەنـدی شـێوەکاری ناسـراو (نیکا کـڵاشینکـۆڤـا) ی دایـکی ئالیـتا و (جـولیـا بالینـۆف) راگەیـاند.\nکڵاشینکۆڤـا، پێشنیاری بەشداریکردنی هونەرمەنـدێکی شێوەکاری تری بۆ بەڕێوەبەری پێشانـگاکە کـرد، کە ببـن بـە سـێ ژنـە هـونەرمەنـدی بەشـداربـوو. جامیـسـۆن یەکـسەر رازی بوو. نیکا کڵاشینکۆڤا (١٥) تابلۆی رەنگاوڕەنگی ئالیتای کچی خستینە پش چـاو بەڕێـوەبەر، بێ ئـەوەی ئاشکـرای بکات، کە ئـەم تابلۆیـانە ئالیـتای کـچی کـێشاویـانن.\nبەڕێوەبەر زۆر سەسامی تابـلۆ جـوان و رەنگە ئەکریلیکە گەش و گونجاوەکانیان بـوو. یەکسەر بڕیاری دا کە بخرێنە پێشانگاکەوە. بەڵام لە دواییدا زانی ئەو تابلۆیانە، تابلۆی ئالیتای کچی نیکا کڵاشینکـۆڤـایە، کە تەمەنی (٢٢) مانگانە، هـێندەی تر سەرسام بـوو. تابلۆکـانی زیندووبـوون، گوزارشتیان لە ژیـان و جـووڵە و داهـاتوو دەکردن. بە رەنگی گەش و جـوان و پاک کێشابـوونی. مارکی بەڕێـوەبەر، تابلـۆکانی ئالیتای کرد بە ریـلام بـۆ پێشانگاکە. کە پێشانگاکە کرایەوە، بینەرانی زۆر سەرسام بوون و واقیان وڕما، کە منـداڵـێکی بیست و دوو مانگان ئەو تابـلۆیانەی کـێشاون. وێنـەی ئالیـتای سەر و قـژ و جلوبەرگي بە بۆیـە نەخـشاو و نموونە لە تابلۆکانی، لە رۆژنـامە و گۆڤارەکانـدا بڵاویان کردنەوە، بووش بە مانشێتی میدیاکان و بە یەکەمین هەواڵی راگەیانـدنەکانی ئوسترالیا. بە (بیـکاسۆی بچـووک) یش ناویـان بـرد. لـە کـۆی (١٥) تابلـۆی نمایشکـراوی (٧) یـان فـرۆشران. کە نـرخەکــانیان لە (٣٠٠ ) دۆلار بـۆ (٣٠،٠٠٠) دوڵار بـوون.\nلە دوای مانگێک لە کردنەوەی ئەو پێشانگایە و ناوبانگ دەرکردنی، ئالیتای بچکـۆلە لەگەڵ باوکـیدا، سەردانی (هۆنگ کۆنگ) یان کرد، لەوێـدا پێشانگایەکیان بۆ تابلۆکـانی کردەوە. یەکێک لە تابلۆکانی کە دەربارەی (وێستگەی مـیری ئاسمانی رووسی) یە، بە نـرخی (٢٤،٠٠٠) هـەزار دۆلار فـرۆشـرا. ئـەم نـرخـە بەرزەش نـەک بـۆ سـاوایـەکی شیرخۆری شێوەکار، بەڵکو بۆ وێنەکـێشێکی گەورەی پیشەییش پارەیەکی کەم نەبـوو.\nئالیـتا ئانـدرا، لـە تەمـەنی (٤) ساڵـیدا، لـە (٤ بـۆ ٢٥/ یـۆنیـۆ/٢٠١١) لـە پێـشانگـای (گەلەری ئاگورا) لە مێلبۆرن لە ئوسترالیا، پێشانگایەکی کەسێتی کردەوە، لەژێـر ناوی (پەرجۆی رەنگەکان) کە (٢٤) لە تابلۆکانی نمایش کرد، هەموویان بۆ فرۆشتن بوون. نرخیان لە (٥ بـۆ١٠) هەزار دۆلار بـوون. (٩) لە تابلۆکانی بە زیـاتر لە (٥٠) هەزار دۆلار فرۆشران. چەندین دیمانەی تەلەفزیۆنی ورۆژنامەییان لەگەڵدا کردن، هـێندەی تر ناوبانگی دەرکرد. ئالیتا ئانـدرا، بوو بە مایەی شانازی بۆ ئوسترالیا و بۆ خـێزانەکەی. بووش بە بچـووکترین هونەرمەنـدی شێوەکاری جیهـانی. تا ئێستاش لەسەر داخـوازی چەندین لە شارە گەورەکانی وڵاتـانی ئەوروپـا و ئاسیا و ئەمریکادا و رووسیا و چـین، وەکو مێلـبۆرن، هـۆنگ کونگ، نیویـۆرک، مەیـامی، لەنـدەن، مۆسکـۆ، پترسبۆرگ و چەنـدین شاری تریش. پێشانگای نمایشکردنیان بۆ تابلۆکـانی کردۆنەتەوە. ژمارەیەک زۆر لە تابلۆکانی فرۆشران، تا ێستا گرانترین تابلـۆی بە (٥٠) هـەزار دۆلار فـرۆشـرا.\nئالیتا ئاندرا، هەر لە تەمـەنی (٤) سالانـدا. لە رۆژی (٦بـۆ ٩/ دێسەمبەر/ ٢٠١١) لە نیـویـۆرک و لە (میـامی بیتش) لە ئەمریـکا. لە پێشانگای (ئـارت بـازل) کە یەکـێکە لە باناوبانگترین پێشانگای ساڵانە لە جیهاندا، بۆ نمایشکردنی هونەری منداڵان، کە زیاتر لە (٤٥٠) هـونەرمەندی منداڵان و شێوەکارانی پسپۆری شێوەکاری منداڵان و چەندین لە رەخنەگران ئامادەبوون. ئالیتای ئوسترالی، گەشتریـن ئەستێرەی منداڵانی شێوەکاری ئـەو پێشانـگایە بـوو. لە لایـەن رەخنـەگـران و هـونەرمەندان و میدیاکانی ئەمریکا وە، نازنـاوی (منـداڵە بلـیمەتـەکە) کەیـان لـێـنا.\nئالیتا ئانـدرا، لە تەمەنی (٥) ساڵانـدا، لە رۆژی (١٢/ یـۆنیـۆ/٢٠١٢) دا. لە پێشانگای هـۆڵی (گەلەری ئاگورا ) لە مێلبۆرن لە ئوسترالیا، لە ژێر ناوی (نهـێنی گەردوون) دا، پێشانگای دووەمی خـۆی کـردەوە.\nئالـیتا ئانـدرا، لە ئێستادا تەمەنی سـیانـزە سـاڵە. تا ئێستا لـە زیـاتر لـە (٢٥) پێشانـگای نێـودەوڵـەتی جیهـانیدا، بە تابلـۆ رەنگـینەکـانی بەشـداری کـردووە و باشـترین ئەنجـامی بەدەستهێناوە و خەڵاتی رێـزلێنانیان پێشکەش کردوون. زۆرترین تابلۆکانی فرۆشراون. گەرچی ئالیتا بە فـرۆشتن و دوورکەوتنەوەی تابلۆکـانی لێی، خەمگـین دەبـوو، چونـکە بە پارچەیەک لە رۆح و جەستەی دەزانین. هەروەکو گیانەلەبەریـك خۆشیانی دەویست.\nئالیتا ئاندرا لە تەمەنێکی زۆر بچـووک و لە ماوەیەکی زۆر کەمـدا، بەهـرەی هـونەریی گەشایەوە، توانی پێگەیەکی شایستەی جیهانی بەدەستبهێنێت و ببێت بە ئەستێرەیەکی گەشی ئاسمانی هونەری نیگارکێشی جیهانی و ببێت بە یەکێک لە بلیمەتەکانی جیهان.\nبەشـێکی زۆر لە تابلۆکـانی خـراونەتـە مۆزەخـانە هـونەرییەکانی شارەکـانی جـیهـان.\nئالیتا هـێشتاش منداڵە و لە سەرەتای ژیانی دایە. درێژە بە داهێنان دەدات. چاوەڕوانی ئـەوەی لێدەکـرێت، کە داهـاتـوویەکی گەشـتری ببێت.. ببێت بە کەڵـە هـونەرمەنـدێکی جیهـانی.. ببێت بە (پابـلۆ بیکاسۆ و لیۆنارد داڤـنشی و جاکـسون بولـۆک) ێکی تـر.\nنیکا کڵاشینکـۆڤـا لە بـارەی ئالیـتای کچـیانەوە دەڵێت:”ئالیـتا لە میانەی رەنگەکـانەوە دەدوێ، ئەو بە وێنە گوزارشت لە قسەکانی دەکات، بە لای ئێمەشەوە بینینی تابلۆکانی گوێگرتنمانە. ئالیتا بە وێنەکێشان گوزارشت لە نـاخ و لە خەیاڵ و هـیوا و خەونەکانی دەکات. هەندێ جار دەنگی تێکەڵ بە تابلۆکانی دەکا و لەگەڵ وێنەکێشاندا گۆرانی دەڵی، و هەندێ لە تابلۆکانیشی رەخنەئامێزن. ئالیتا زۆر جار بە دیار تابلۆکانیەوە سەما دەکا، کەمانجە یا پیانۆ لێدەدات، بە دەوریانـدا دەسوڕێتەوە و چەپـڵە لێدەدا، هـەروەکو ئەوەی کە لەگەڵ خۆشەویسترین هـاوڕێی دابێ. لە کاتی کـێشانی تابلـۆکـانیشـیدا زۆر بە وردی سەرنج دەدات. تەمـەنی دوو سـاڵان بـوو، کە دادەنیشت بـۆ ماوەیـەک هـەردوو دەسـتی دەخستنە سەر زەوی، یا دەیخستنە بن گوێیەکانی و بیـری دەکردەوە. زوو هەسـتم بەوە کرد کە ئالیتا لە منـداڵانی هـاوتەمەنی خۆی جیـوازتـر و بیرتـیژتـر و خەیـاڵ فـراوانـتر و بەهـرەمەنـترە.. شـێوازیشی لە وێنەکـێشانـدا جـیاوازتـرە لە شـێوازی منـداڵانی تـر”\nئالیتا ئاندرا، هـونەرمەندێکی سوریـالی داهـێنەرە، تابلۆکـانی سیمبولین و گوزارشتن لە هونەری ئابستراکـتیفی، بە تەواویش بە ئاراستەیەکی تازەی دوور لە چاولـێکەری و لە دووبارەکردنەوەی کڵـێشەی باوی سەردەم تێپەڕیو. ئالیتا لە تەمەنی دوو ساڵییەوە، بوو بە خاوەنی شێواز و رێباز و ستایـلی خـۆی. میـدۆمێکی تری داهـێنا بۆ گوزارشتکـردن. گـۆڕانێکی نـوێی بە هـونەری شێوەکاری بەخـشی و ماتـریـاڵی تـری بـۆ زیـاد کـردووە. تاقیکردنەوەیەکی هەستی قـووڵی بە تابلـۆکانی بەخـشیون، هەر تابـلۆیەک لە تابلۆکانی چـیرۆکـێکن، یا رەخـنە، یا گوزارشتن لە خۆشی و لە داهاتوویەکی نموونەیی گـەشتر.\nئالیتا ئانـدرا، بە زۆری بۆیـەی ئەکـریـلیک (جـورە بۆیەیـەکە کە زوو وشک دەبێـتەوە) لەسەر قـوماشی سپی رووبەر گەورەدا دەکێشێت. لە زۆر لە تابلۆکانیدا، شتی سێ لایی بۆ زیاد کردوون، وەکو: دیناسۆر و بـۆق و پەپـوولە و پەنگینی پلاستیکی و مـوروو و گەڵا و توێکڵ و ریشاڵ و چیلکەی دار و کەوچک و کەمانجە و فرشە و پێڵاو و پـەڕی باڵـندە و گەلێ شتی تری تێکەڵ بە بۆیـەی سەر تابلۆکانی کردوون. ئەم شتانە رەهـەنـد و قووڵاییـەکی زیاتریـان بە تابلۆکـانی بەخـشیون و چـێژ و کاریـگەرییەکی زیاتـریشییان لەسەر خەڵکی هەیە. ئالیتا زۆر بە وردی و دیقـەت و بە بایـەخەوە تابلـۆکانی دەکێشێ. زیاتـریـش رەنـگە گەشەکـان بەکـاردەهـێنێ. هـونـەری شـێوەکـاری بـوونە بە گـرووپی خوێنی ئالیتا و بەبی وێنەکێشان هەڵناکا. تابلۆکانی وزەن بۆ گیانی و پەنجەرەیـەکـن بـۆ ئەقـڵ و هـزری داهـێنانی، مایـەی شـادی و کامـەرانین بـۆی. چـێـژ و خـۆشی و هـیوا و گەشبینیش بـە تەماشـاکەرانی دەبـەخـشـن.\nرەخنەگـرانی شێوەکار، شێوازی هـونەری وێنەکێشانی ئالیتا ئاندرا، لە لیستی هـونەری ئابستراکتیفی (تەجریدی) ریزبەند دەکەن. لە تەکنیکی سوریالی خۆتەنی و رێکەوت دا. بە هـەریـەکە لـە کەڵـە هـونەرمەنـدە شێوەکـارە داهـێـنەر و بەنـاوبـانگەکـانی سـەدەی بیستەم، جـاکسـۆن بـولـۆک و سلڤـادۆر دالی و پابـلـۆ بیکاسـۆ بەراوردیـان کـردوون.\nهەرچەنـدە کە ئالیتا، هونەرمەندێکی شێوەکاری سوریـالی نوێخـوازە، لەگەڵ ئەمـشدا، دەڵـێت:”مـن هـیچ دژایـەتیـیەکـم لەگـەڵ هـونـەری کلاسـیکیـدا نیـیە.. بـەڵام هـونەری ئابستراکـتیفـی سەربەسـترە.. شـێوازی مـن وەکـو گـەردوونی ئـازاد وایـە”\nمن تەنیا وەکو نووسەر و هەوادارێکی هونەری شێوەکاری، لە تابلۆکانی ئالیتا ئاندرام روانی و کەمێک تێگەیشتن و لێکـدانەوەم بۆیـان هـەیە. تەنیا ئەو کەسە هونەرمەنـد و رۆشنبیرییە هونەرییانە و رەخنەگرانە دەتوانن لە تابلۆ سوریالی و سیمبولییەکانی ئالیتا ئاندرا تێبگەن و تا رادەیەک ناخـی بخـوێنـنەوە و بە وردی رەنگەکـان و هـێڵکارییەکانی تابلۆکـانی لە هەمـوو روویـەکەوە لێـیان تێبگەن و بە جـوانی لێکـیان بدەنـەوە و واتـا و مەبەستەکانیان شیبکەنەوە، کە باکگـراوندێکی رۆشنبیریی هـونەرییان هـەیە و بەڵـەدن لە شـێواز و رێباز و لە قوتابخانە هـونەرییەکانی هونەری شـێوەکاری. چونکە تابلۆکانی سوریـالی و سیمبولـین و هەمـوو کەسێک بە ئـاسانی لێـیان تێناگـات. هـەر رەنگـێک لە رەنگەکـانی، هەر هـێڵـێک لەهـێڵەکـانی تابلـۆکـانی ئالیـتا واتـای سیمبولی خۆیـان هـەیە. دەربـڕینی هـزر و بـیر و زادەی خەیـاڵ و داهـێنانی ئالیـتای هـونەرمەنـدی نوێخـوازن.\nشایەنی باسیشە، بێجگە لە وێنەکێشان، ئالیتا ئاندرا، چەند ئارەزوویەکی تریشی هـەیە، لەوانـەش: کەمانجـە و پیانـۆ لێـدەدا، گـۆرانی دەڵـێ، سەمـای بالیـا دەکـا و گـرنـگی بە فـیزیکی تیـۆری و زانیـارییە گەردوونییەکـان دەدا.\nئالیتا دەڵێت:” کەمانجـە تەنیا ئامـێرە کە دەکرێ، تـووڕەبێت، شـادبێت، خەمگـین بێت”\n(*) بۆ نووسینی ئەم بابـەتە سوودم لە چەنـدین سـایتی ئینگـلیزییەوە وەرگرتـووە.\nنەرویـج: ١٧/ یانـوار/٢٠٢١


لەمپەرەکانی بەردەم مەفکورەی خۆتەرخان کردن – fgulen\nلەمپەرەکانی بەردەم مەفکورەی خۆتەرخان کردن\nپرسیار: لە ڕوانگەی مەفکورەی خۆتەرخان کردنەوە کە دینامیکی سەرەکی خزمەتە، ئەو بابەتانەی جێگای مەترسین، ڕێگاکانی خۆپارێزی لە چی پێکهاتوون؟\nوەڵام: لەم بابەتەدا پێویستە بە هەستەکانی دەربڕینی پێزانینەوە(تحدیث النعمة) وەڵامی ئەو سەرکەوتنانە بدرێتەوە کەوا جەنابی حەق هەتا ئێستا بە ڕۆحە فیداکارەکانی بەخشیوە، هەوڵی ئەنجامدانی شوکرانەبژێری بەرامبەریان بدرێت. چونکە ئەو جوانییانەی خۆبەخشەکانی خزمەت هەتا ئەمڕۆ لە هەرچواردەوری دونیا خستوویانەتە ڕوو، شتێکە لە دەرەوەی هێز و ئیرادەی ئێمەیە. هاتنە دی تەواوی ئەم جوانیانەش لە ڕوانگەی نەخشەی هەنگاوەکانەوە پێویستی بە هەریەک لە هەیەجانی بانگەوازکردن، هەستی فیداکارانە، مامۆستایانی پێگەشتوو، پیاوانی کاری جوامێر، سەرچاوەی تەواو، پلان و پڕۆژەی ماقوڵ، بە جوانی پێشوازی لێکران لەو شوێنانەی ڕوویان تێکراوە و زۆر هۆکاری تریش هەبوو، کەوا بە گوێرەی ئەگەری پێکەوە کۆبوونەوەیان کارێکی زۆر سەخت بوو.\nلەم ڕوانگەیەشەوە، پێویستە خۆمان لەوە بەدوور بگرین کەوا ئەو خزمەتانەی ئەنجام دراون بکەینە ماڵی چەند کەس و ستافێکی دیاریکراو؛ بە یارمەتی و چاودێری الله وە بیانبەستینەوە. هەڵسوکەوتێکی لەم شێوەیەش، گوزارشتە لەو حەقیقەتەی هەیە. جیا لەمانە، گەر ئەو سەرکەوتنانەی هاتوونەتە دی بە بلیمەتی و تەگبیر و لێوەشاوەیەتی کەسانێکی دیاریکراوەوە ببەستینەوە، چەشنی ئەوەی لە یەکێک لە فەرمایشتەکانی سەرداریشمان ئاماژەی پێکراوە، ئەوا ملی ئەو کەسانەمان شکاندووە کەوا کردومانن بە خاوەنی سەرکەوتنەکان. چونکە دەشێت هەموو کەسێک نەتوانێت بەرگەی بارێکی لەو شێوەیە بگرێت. دەشێت کەسانێک چاودێری و ڕەحمەتی ئیلاهی لەبیر بکەن، هەر بە ڕاستی بکەونە ناو بێڕێزییەکی وەک ئەوەی سەرئەنجامە بەدیهاتووەکان بە خۆیانەوە ببەستنەوە. بە تایبەت لە سەردەمێکی وەک ئەمڕۆدا کەوا بێئاگایی لە برەودایە و خۆپەرستیش وەک فیرعەونێکی هاربوو باڵادەست بووە، نابێت هیچ کەسێک وەک بت و ئەفسانەی لێبکرێت.\nلەم قسانەشەوە، نابێت ئەو ئەنجامگیرییەی بکرێت کەوا ئەو جوانیانەی مرۆڤەکانمان بە هەزار هەوڵ و تێکۆشان خستوویانەتە ڕوو، نادیدە بگیرێن. بە پێچەوانەوە، پێویستە لە شوێنی خۆیدا دەستخۆشییان لێبکرێت، پەسن و ستایش و خەڵات بکرێن؛ لە تەواوی ئەمانەش گرنگتر، بریتیە لەوەی لە ڕێگەی نزاکانمانەوە پاڵپشتیان لێبکەین. لە نزاکانماندا بەردەوام بڵێین” پەروەردگارا، براکانمان لە بابەتی ئەنجامدانی خزمەتدا پێچەسپاو بکە، مەهێڵە لە ڕێگەی ڕاست لابدەن، لە هەموو بیرکردنەوەیەکی چەوت بیانپارێزە، بە ئیمان و مەعریفەت سەرفرازیان بکە، عەشق و تامەزرۆییان زیاتر بکە!”، ئەنجامدانی پاڕانەوە و کڕوزانەوەیەکی لەم شێوەیە لەبەردەم الله، داخوازی ئەو وەفا و ڕاستگۆییەیە کەوا دەبێت بەرامبەر براکانمان پیشانی بدەین.\nگەورەترین کەرامەت: خۆڕاگری لەسەر ڕێگە ڕاستەکە(الاستقامة)\nهەزاران حەمد و سەنا بۆ خودا، لە سەردەمێکدا کەوا شمشێری ماددی کێشراوەتەوە ناو کێلانی خۆی، لە ڕوانگەی چالاکی بانگەواز و ڕێنوێنی مرۆڤەکانەوە، خزمەتگەلێک ئەنجام دراون کەوا جێگەی دەستخۆشی لێکردن بوون. دڵە فیداکارەکان، لە پێناو ئەوەی لەمپەری نێوان مرۆڤەکان و الله هەڵبگرن و سەرلەنوێ دڵەکانیان بەو شاد بکەنەوە، بەرگەی زۆر ناڕەحەتی جددییان گرت.. چەشنی کرێکارێک لە دامودەزگاکانی خزمەتدا کرێکارییان کرد. لەم کارانەشیاندا، بە بەراورد لەگەڵ هاوپیشەکانیاندا موچەیەکی کەمتریان وەرگرت. تەنانەت هەندێکیان چەندین مانگ نەیانتوانی مووچەش وەربگرن. هەندێکیشیان چەندین ساڵ نەیانتوانی سەردانی شار و وڵاتی خۆیان بکەنەوە. لەم سۆنگەیەوە، ناتوانین ئەم هەموو هەوڵ و کۆششانە نادیدە بگرین کەوا بە شێوەیەکی سەمیمی خراونەتە ڕوو. ناتوانین نمەکنەشناسی بەرامبەر ئەو لوتفانە ئەنجام بدەین کەوا الله بە لێزەم و شەستە بەسەریدا باراندووین. گەر ئەو هەستێکی فیداکارانە و ڕۆحێکی خۆتەرخانکەرانەی لەو شێوەیەی بە ئێمە نەبەخشیایە، خۆشەویستیەکی لەو شێوەیە نەخستایەتە دڵی دوێنراوەکانمانەوە، ئەوا ئەو کارە جوانانە ئەنجام نەدەدران. حەمد و سەنا هەر بۆ ئەو بێت.\nتەنیا هێندە هەیە، ئەوی لێرەدا گرنگە بریتیە لەوەی ڕۆحی خۆتەرخانکردن کەوا گرنگترین دینامیکی خزمەتە، هەتا ئەو کاتەی دەمرین بەردەوامی هەبێت. ئەو فیداکاری و خەمخۆرییەی لە سەرەتای کارەکاندا پیشان دەدرێت، هەتا کۆتایی بەردەوامییان پێبدرێت. بە دەربڕینێکی تر، بریتیە لەوەی پارێزگاری لە مانەوەمان لەسەر ڕێگای ڕاست بکەین. ئەمەش کارێکی هێندە ئاسان نیە، وەک ئەوەی گومانی پێدەبرێت. لە ڕوانگەی ئەوەی هەموومان مرۆڤین، تاقیکردنەوەی جیاواز جیاواز چاوەڕێمان دەکات. هەموومان مرۆڤگەلێکین کەوا لە گۆشت و ئێسقان دروست بووین. نەفسمان هەیە. لە بەرامبەر دونیادا مەیل و خواست و ئارەزوومان هەیە.\nلە یەکێک لە ئایەتە پیرۆزەکاندا بەم شێوەیە باسی ئەو تاقیکردنەوانە دەکات کەوا چاوەڕێی مرۆڤەکان دەکات:\nزُيِّنَ لِلنَّاسِ حُبُّ الشَّهَوَاتِ مِنَ النِّسَاءِ وَالْبَنِينَ وَالْقَنَاطِيرِ الْمُقَنْطَرَةِ مِنَ الذَّهَبِ وَالْفِضَّةِ وَالْخَيْلِ الْمُسَوَّمَةِ وَالْأَنْعَامِ وَالْحَرْثِ ذَلِكَ مَتَاعُ الْحَيَاةِ الدُّنْيَا وَاللَّهُ عِنْدَهُ حُسْنُ الْمَآبِ…\n“ئارەزووی ئافرەت و بوونی نەوەی نێرینە، خاوەندارێتی زێڕ و زیوی زەبەندە، ئەسپی چاک و ڕەسەن، ماڵات و زەوی کشتوکاڵی بۆ خەڵکی ڕازێندراونەتەوە، ئەمانە هەمووی ناز و نیعمەتی دونیان، خوداش لای خۆی شوێنی ڕازاوەی بۆ بەندە چاکەکانی تەرخان کردووە”(ال العمران، ١٤)\nمرۆڤ، تەنانەت گەر نەشچێتە ناو بازنەی کاری ناشەرعییەوە، دەشێت لە ڕووی فیترەتییەوە مەیلی سوود وەرگرتن لەو ناز و نیعمەتانەی دونیا بکات کەوا لەبەرچاوی ڕازێندراوەتەوە. دەشێت خۆشەویستی ماڵ و خێزان وەهای لێبکەن لە خزمەتەکانی دوور بکەونەوە؛ بیرکردنەوە لە بەدەستهێنانی پارە و دەوڵەمەندبوون لە مێشکیدا شوێن بگرن. یان ئارەزووی ئەوە بکات ژیانێکی ئاسوودەی هەبێت و سوود لە نیعمەتەکانی ژیانی دونیا وەربگرێت. یان ئەوەی لە کەنار دەریا و سەرشاخەکان پشووەکانی بەسەر ببات و، کاتەکانی پڕ کەیف و خۆشی بێت. تەنیا هێندە هەیە، دەشێت ئەم جۆرە ئارەزووانە لەگەڵ تێپەڕینی کات بەرەو سەرزەمینی کارە ناشەرعیەکانی پەلکێشی بکەن، یان لایەنی کەم زنجیر لە قاچەکانی بدەن و تەوق بکەنە ملی، بەم شێوەیە لەو ڕێگەیە دووری بخەنەوە کەوا لەسەری دەڕوات. لەم ڕوانگەیەشەوە، کەسانێک کەوا زنجیرەکانیان نەپچڕاندووە، لە بەرامبەر جوانییە سەرنجڕاکێشەکانی دونیادا نەیانتوانیوە پارێزگاری لە هەڵوێستی خۆیان بکەن، زۆر سەختە پارێزگاری لە هەستەکانی فیداکاری و خۆتەرخانکردن بکەن.\nبەڵێ، زۆرن ئەوانەی ئەو فیداکارییەی لە سەرەتاوە هەیانبووە، نەیانتوانیوە هەتا کۆتایی ببەن، بەم هۆیەشەوە توشی دۆڕان بوون. بۆ نمونە، ماوەیەکی زۆر لەسەر ئەو ڕێگەیە ماونەتەوە کەوا گرتوویانەتە بەر، سنگیان بە ڕووی زۆرێک لە ناڕەحەتیەکاندا دەرپەڕاندووە، بەڵام لە شوێنێکدا گیرۆدەی ئارەزووە نەفسانیەکانی بووەتەوە و بەجێماوە. ئەگەرچی کەسانێک هەبوون لە پێناو هیجرەتدا ڕوویان لە شوێنە جیاوازەکان کردووە و خزمەتی زۆر جوانیشیان پێشکەش کردووە، بەڵام دوای ماوەیەک سەریان لێتێکچووە، تێڕوانینەکانیان لێڵ بووە، کامڵێتی خۆیان لەدەستداوە و دەستیان بە گۆڕان کردووە. ئیدی هەندێکیان بە هۆی پۆست و پلە و پایەوە گۆڕان ، هەندێکیش بە هۆی ئیمکانەکانی ناو ژیان گۆڕان. هەندێک گیرۆدەی دەستی بەرژەوەندیەکانیان بوون، هەندێکیش گیرۆدەی شۆرەت بوون. سەرئەنجام ئەم جۆرە کەسانە نەیانتوانی پارێزگاری لە وەفا و ڕاستگۆیی خۆیان بکەن کە دەبوو پارێزگاری لێبکەن و ڕۆحی خۆبەخشییان بە زیندوویی ڕانەگرت. لە ڕاستیشدا ئەوانەی ئەم جۆرە زیکزاکانە لە ژیانیاندا هەیە، ژمارەیان زۆر کەمە، ڕەنگە لە هەزاردا یەک کەس بن. تەنانەت لە سەردەمی پێغەمبەری خوداش، کەسانێک هەبوون کەوا بەم ڕادەیە لە ڕێگە لایان داوە. بەڵام دیسان لە پێناو ئەوەی ژیانمان لە نێو بێداری و حەزەر(تمکین) بەسەر ببەین، ئەمانە ڕووداوگەلێکن کەوا دەبێت پەندیان لێوە وەربگرین.\nئەو ڤایرۆسانەی ژیانی مەعنەوی ئیفلیج دەکەن\nحەزرەتی پیر لە ڕێگەی زاراوەی( شەش هێرشەکە) ئاماژەی بەو مەترسیانە کردووە کەوا چاوەڕێی مەردەکانی ڕێگەی خزمەت دەکەن، لە ژێر ئەم ناونیشانەشدا باسی ئەو شەش جۆرە ڤایرۆسەی کردووە. ئەو لە ڕوانگەی سەردەمەکەی خۆیەوە، سەرنجی بۆ مەترسیدارترین جۆری ڤایرۆسەکان ڕاکێشاوە. بەڵام ئەو مەترسیانەی چاوەڕێی مرۆڤ دەکەن، کەوا لە ڕوانگەی شێوازی دروست بوونیەوە کراوەیە بە ڕووی خراپەدا، تەنیا بەم شەش دانەیە سنوردار نەکراوە. هەربۆیە دەشێت باس لە زۆر ڤایرۆسی تر بکرێت کە ئەگەری ئەوەیان هەیە مرۆڤ ئاڕاستەی کاری نەرێنی بکەن و ژیانی مەعنەوی ئیفلیج بکەن. لەم ڕوانگەیەوە، ئەو ئەرکەی لەسەرشانی ئەو خۆبەخشانەیە کەوا بەرامبەر گرنگی و سەختی ئەمانەتەکەیان لە ئاگاییدان، بریتی لەوەی بەرامبەر تەواوی ئەو کارە نەرێنیانە دان بە خۆیاندا بگرن کە دەشێت لەسەر ڕێگەکەیان لایان بدات و ئارامگر بن. پارێزگاریکردن لە ئەمانەت، وابەستەی کارێکی لەم شێوەیەیە. حەزرەتی پیریش لە نزاکانیدا هەمیشە دەیوت” پەروەردگارا هەتا ئەو ڕۆژەی ئەمانەتەکەی خۆتمان لێوەردەگریتەوە، لە کەسانی ئەمانەتپارێزمان بگێڕە”.\nئێمە لەو باوەڕەداین کەوا ئەو خۆبەخشانەی بە ڕۆحی فیداکارانەوە بە هەرچواردەوری دونیادا بڵاوبوونەتەوە، ڕۆحانیەکانیش دەستخۆشییان لێ دەکەن. نەوەکانی داهاتووش بە چاکە یادیان دەکەنەوە. بەڵام کەسانێکیش هەر بوونیان دەبێت کەوا لە ڕێگادا هەڵدەوەرێن و بەجێدەمێنن. چەشنی ئەو کەسەی ئامانجێتی بگاتە کەعبە و، کەمێک بەر لەوەی بگاتە شوێنی ئامانجی دەگەڕێتەوە یان ئاڕاستەی دەگۆڕێت، کەسانێکیش بوونیان دەبێتە کەوا هەڵدەگەڕێنەوە. هەندێکیان بە هۆی خۆشەویستی ماڵ و منداڵەوە، هەندێکیشیان بە هۆی شەیدایی بۆ ژیانی ئاسان، هەندێکیش بە هۆی ترس، هەندێکیش بە هۆی هەستەکانی ئیرەیی و ڕکابەرییەوە، لەڕێگەی خۆیان لادەدەن. زۆرن ئەوانەی مەفکورەیەکی باڵایان بە ئامانج گرتووە و، لە هەمان کاتدا بە هۆی گیرخواردنیان بە شتی بچوکەوە، لە دوا ساتەکاندا هەلی چوونە ناو کەشتیەکە، لەدەست دەدەن.\nپێغەمبەری خوداش لە یەکێک لە حەدیسەکانیدا فەرموویەتی:\nأَلاَ إِنَّ بَنِي آدَمَ خُلِقُوا عَلَى طَبَقَاتٍ شَتَّى\nمِنْهُمْ مَنْ يُولَدُ مُؤْمِنًا وَيَحْيَا مُؤْمِنًا وَيَمُوتُ كَافِرًا .\nوَمِنْهُمْ مَنْ يُولَدُ كَافِرًا وَيَحْيَا كَافِرًا وَيَمُوتُ مُؤْمِنًا\nواتە” با هەواڵتان پێبدەم، مرۆڤەکان لەسەر ئاستی جیاواز ئافرێندراون؛ هەندێکیان هەیە بە ئیمانداریەوە لەدایک دەبێت، بە ئیمانداری دەژی، بە کافری دەمرێت. هەندێکیشیان هەیە بە کافری لەدایک دەبن، بە کافری دەژین، بە ئیماندارێتیەوە سەر دەنێنەوە.(ترمذی، الفتن) کەواتە نابێت هیچ کەسێک لە پاشەڕۆژی خۆی دڵنیا بێت. زانایانیش هۆکاری دڵنیایی مرۆڤ لە بەرامبەر پاشەڕۆژی خۆی، بە کوفرەوە بەستووەتەوە. وەک ئەوەی بێئومێدی دەشێت مرۆڤ بەرەو کوفر ببات، دەشێت هەستکردن بە دڵنیایی ڕەها بەرامبەر ئاخیرەتیش، مرۆڤ بەرەو کوفر ببات. کەسی ئیماندار نە دەبێت ئومێدی لە ڕەحمەت خودا داببڕێت، نە دەبێت بە تەواوی دەست لە ترس و نیگەرانیەکانی هەڵبگرێت. کاتێک سەیری ژیانی دۆستانی خودا دەکەین، ئەوە دەبینین کەوا هەردەم ژیانیان لە نێو هاوسەنگی نێوان ترس-هیوا(خوف-رجا) بەسەر بردووە.\nگەر بمانەوێت ژیانمان لەسەر ڕێگە ڕاستەکە بەردەوامی هەبێت، ئەوا پێویستە گوێ بۆ ئەم هۆشداریانەی حەزرەتی بەدیعوزەمان ڕادێرین:\n” کارە خێرە زۆر گەورە و گرنگەکان، ڕێگری زۆر زیانبەخشیان دێتە سەر ڕێ. شەیتانەکان خۆیان بە خزمەتکارانی ئەو خزمەتەوە زۆر خەریک دەکەن. لە بەرامبەر ئەم ڕێگری و شەیتانانەدا پێویستە پەنا بۆ هێزی ئیخلاس ببرێت”. لەبەرچی شەیتان خۆی بە کەسانێکەوە خەریک بکات کەوا کارێکیان نیە!؟ چونکە لە ڕاستیدا کەسێکی لەو شێوەیە، بێ ئەوەی لەلایەن شەیتانەوە فەرمانی پێ بکرێت، هەر خۆی لە نێو پیلان و پڕۆژەکانی ئەودا هەنگاوەکانی هەڵگرتووە. بەڵام ئێوە گەر بتانەوێت پەیکەرەی ڕۆحتان بونیات بنێن و کاری سوودبەخش بۆ مرۆڤایەتی ئەنجام بدەن، شەیتانە ئینسی و جینیەکان دەستان لێ هەڵناگرن. بۆ ئەوەی دەستان لەو ڕێگەیە پێ هەڵبگرن کەوا لەسەری دەڕۆن، ئەوەی لە دەستیان بێت ئەنجامی دەدەن.\nشەیتان زۆر خۆی خەریکی خزمەتکارانی خزمەت دەکات\nلە فەرمایشتێکی سەردارماندا کەوا لە “تنبیه الغافلین”دا هاتووە-ئەگەرچی ڕیوایەتێکی سەحیحیش نیە- کاتێک پرسیاری ئەوە لە شەیتان دەکات کە ئایا زۆرترین ڕقی بەرامبەر کێ هەیە؟ لە وەڵامدا دەفەرموێت: “تۆ”.\nلەبەرچی؟ چونکە ئەو زاتێک بوو کەوا بۆ بونیاتنانی پەیکەرەی ڕۆحی هەموو مرۆڤایەتی هاتبوو. هەر لەبەر ئەوەش بوو، ئەو گەورەترین ئامانجی شەیتانە ئینسی و جینییەکان بووە. ئەگەرچی سەردارمان لە چەقی زەویدا(مەککە) لە دایک بووە و خاوەنی خانەوادەیەکی زۆر بەهێزیش بووە، بەڵام ناچاری ئەوە کرا کۆچ بەرەو مەدینە بکات. تەنیا ئەویش بەم شێوەیە نەبووە، کاتێک سەیری مێژووی پێغەمبەران دەکەین، هەریەک لە حەزرەتی ئیبراهیم، حەزرەتی موسا و لوطیش ڕووبەڕووی هەمان چارەنوس بوونەوە. نەیانهێشت لەو شوێنانەدا بژین کەوا تێیدا پێگەشتبوون. ئەو زاتە گەورانەشی شوێنەکەوتەی ڕاستگۆی ئەو پێغەمبەرانە بوون، ئەوەی بە درێژایی مێژوو بەسەریان هاتووە، جیاواز لە چارەنوسی ئەوان نەبووە. نزیکترینی ئەم کەسە گەورانە لە ئێمەوە کەوا حەزرەتی پیرە، لە زاری خۆیەوە ئەوەمان بۆ دەگێڕێتەوە کەوا چەندین جار شاربەدەریان کردووە.\nکاتێک تەواوی ئەمانە لەبەرچاو دەگرین، بە نیسبەت ئەو ڕۆحە فیداکار و خۆبەخشانەوە کە بە چواردەوری دونیادا بڵاوبوونەتەوە، دەتوانین لەوە تێبگەین کە چ مەترسیەک رووبەڕوویان دەبێتەوە. ئەوان گەر تەنانەت بە ترۆپکی ئیخلاسیش گەشتبێتن، شەیتان دەتوانێت لەو شوێنەی خۆیاندا پاشقولیان لێبگرێت. بە فێڵ و تەڵەکە جۆراوجۆرەکانیەوە دەچێتەوە بەردەمیان و بۆ ساتێکیش دەستیان لێهەڵناگرێت. تەواوی ئارگومێنتەکانی ناو دەستی بەکاردەهێنێت و هەوڵی هەڵخلیسکاندنی پێکانیان دەدات. دەبێت ئەوەش لەبیرنەکەین کەوا پاداشت و قازانجی کارێک چەندە گەورە بێت، مەترسی و ناڕەحەتیەکانیشی بەو ڕادەیە گەورەیە. پەنا بە خودا کەسێک کەوا لە لوتکەی شورای ئیخلاسەوە دەکەوێتە خوارەوە، دەشێت بەرو چاڵێکی قوڵ خلۆر ببێتەوە. مرۆڤێک کەوا الله و سەردارمان و دین و دیانەتی ناسیوە، گەر لە جیاتی ئەوەی پەیکەرەی ڕۆحی بونیات بنێت، دەست بکات بەوەی بە دوای ئارەزووە مرۆیی و لاشەییەکانیدا ڕابکات، لە تافی بردنەوەدا توشی دۆڕان دەبێت.\nلەم سۆنگەیەوە، دەبێت کەسە خۆبەخشەکان زۆر خۆڕاگر بن، لە بەرامبەر گەمەکانی شەیتان و نەفسدا کێلون لە تەواوی دەرگاکان بدەن، داوێنپاکی و بێگوناحی و شکۆی خزمەت لەکەدار نەکەن. ئەو مرۆڤانەی جەنابی حەق زەمینەیەکی جوانی خستۆتە بەردەمیان و لە ڕوانگەی پاککردنەوەی سیمای ناشرینبووی دونیاوە هەلی خزمەتی زۆر گرنگی پێبەخشیون، گەر ملی ڕێگەیەکی چەوتیان گرت ئەوا تەنیا بە گومڕابوونی خۆیانەوە ناوەستن، لە هەمان کاتدا بە دەستدرێژیکەر بۆ مافی تەواوی ئەو مرۆڤانەی لەسەر ئەو ڕێگەیە دەڕۆن، ئەژمار دەکرێن. ئیدی تەواوی ئەو جوانیانە ناشرین دەکەن کەوا بە هەوڵ و تێکۆشانی هەزاران یان ملیۆنان کەس هاتۆتە ئاراوە. خۆ گەر بمانەوێت نەبینە هۆکاری ڕووخانێکی گەورەی لەم شێوەیە، پێویستە چەشنی بەردەکانی ناو گومەزێک سەرمان بە سەری یەکەوە بنێین، پاڵپشتی لە یەکتری بکەین، بێ ئەوەی توشی هیچ هەڵنوتین و کەوتنێک ببین، بەردەوام بین لە ڕۆشتن لەسەر ئەو ڕێگەیەی بە ڕاستی دەزانین.


بەڤیدیۆ:ئینگلتەرا لە مۆندیال ماڵئاوایی کردو کرواتیا خۆی گەیاندە فەرەنسا\nڤیدیۆ: هەڵەیەکی ئەم ئافرەتە وەرزشوانە بزانە چی بەسەردێنێت\nکاتی یارییەکانی چارەکی کۆتایی جامی یەکێتی ئینگلتەرا\nگۆڕانکارییەکی چاوەڕوان نەکراو لە جامی سوپەری ئیسپانیا روودەدات\nمارسێلۆ لەگەڵ بەڕێوەبەری ریاڵ مەدرید کۆدەبێتەوە\nبەوێنە:کوردێک لە بەغدادەوە دەبێتە پاڵەوانی سەرکێشییەکانی ماتۆڕسکیل\nپێكهاتەی لیڤەرپوڵ و بایرن میونخ بۆ یاری ئەمشەو\nرۆژنامەی ئاس پێكهاتەی لیۆن و بەرشەلۆنە بڵاودەکاتەوە\nگەلەری:کۆتا راهێنانی بەرشەلۆنە بۆ یاری لیۆن\nجیهان :: 11/07/2018 :: 3032 جار بینراوە\nتاگ :: مۆندیالی 2018 گشتی\nوەرزشەکانی دیکە :: 27 خولەک پێش ئێستا\nلە دووەم یاری قۆناغی پێش کۆتایی مۆندیالی ٢٠١٨ی روسیا، هەردوو هەڵبژاردەی ئینگلتەراو کرواتیا لە یاریگای لۆزنیکی بە ئامادەبوونی ٧٨ هەزار هاندەر رووبەڕووی یەکبونەوەو لە ئەنجامدا کرواتیا توانی ٢-١ شکست بە ئینگلتەرا بێنێتو بۆ یەکەمجار لە مێژوویدا پلیتێکی یاری کۆتایی مۆندیال ببڕێت.\nلە گێمی یەکەمی یاریەکەو لەسەرەتادا ئینگلتەرا دەستپێشخەری کردو توانی لە خولەکی ٥ گۆڵی پێشکەوتن لە لایەن یاریزان تریپیر بە لێدانی راستەوخۆ تۆمار بکات و گێمی یەکەم ١-٠ بە سودی خۆیان بە کۆتا بێنن.\nلە گێمی دووەمی یاریەکە هەردوو هەڵبژاردە چەند جارێک هەوڵی گۆڵکردنیاندا، بەڵام کرواتیا سەرکەوتوو بوو کاتێک لە خولەکی ٦٨ پێریسیچ توانی گۆڵ یەکسانبوونەوە بۆ هەڵبژاردەکەی بکات و ئەنجامی یاریەکە بکاتە ١-١.\nدواتر کرواتیا دەستی بەسەر یاریەکەدا گرتبوو چەند جارێک مەترسی لەسەر گۆڵی ئینگلتەرا دروستکردو نزیکبو گۆڵی دووەم و بردنەوە بکات، بەڵام لە کۆتایدا ٩٠ خولەک بە یەکسانبوونی هەردوو هەڵبژاردە بە گۆڵێک کۆتایی هات.\nدواتر ناوبژیوانی تورکی کۆنیت شاکیر یاریەکەی بردە کاتی زیادکراوەو لە ١٥ خولەکی یەکەم تەنها یەک دەرفەت بۆ کرواتیا لە لایەن ماندزۆکیچەوە دروست بوو، بەڵام نەیتوانی گۆلی پێ بکات و ١٥ خولەکی یەکەم بە بێ گۆڵ کۆتایی هات.\nلە ١٥ خولەکی دووەمدا کرواتیا توانی لە خولەکی ١٠٩دا، بە گۆلی یاریزان، ماندزۆکیچ گۆڵی دووەم تۆمار بکاتو یاریەکە ٢-١ ببنەوەو بۆ یەکەمجار لە مێژوویاندا بگەنە یاری کۆتایی مۆندیال.\nبڕیارە رۆژی یەکشەممە کاتژمێر ٦:٠٠ یاری کۆتایی مۆندیالی ٢٠١٨ لە نێوان فەرەنساو کرواتیا ئەنجام بدرێت.\nئینگلتەراش لە رۆژی شەممە لەگەڵ بەلجیکا لە کاتژمێر ٥:٠٠ یاری پلەی سێیەمی ئەنجام دەدات.\nبەڤیدیۆ:یونایتد برینەکانی چێڵسی و ساری قوڵترکردەوە\nمۆرینیۆ شوێنی راهێنەرایەتی داهاتووی خۆی ئاشکرا دەکات\nراهێنەری لیۆن لە کۆنگرەکە قسەی خۆی لەسەر یاریەکەی بەرشەلۆنە کرد\nپێکهاتەی پێشبینیکراوی بەرشەلۆنە دژی لیۆن\nڤیدیۆ:باجیۆی ئیتاڵی کێ بوو؟\nراستەوخۆ:بینەری یاری ناپۆلی و تۆرینۆ بن\nراستەوخۆ:بینەری یاری ئینتەرمیلان و سەمپدۆریا بن\nراستەوخۆ:بینەری یاری ریاڵ مەدرید و جیرۆنا بن\nراستەوخۆ:بینەری یاری بەرشەلۆنەو ڤەلەد وەلید بن\nرۆژنامه‌یه‌كی هۆڵه‌ندا ئه‌م هه‌فته‌یه‌ش ناوه‌ڕاستكاره كورده‌كه‌ی خسته نێو باشترینه‌كان\nبه‌ڤیدیۆ: به‌دوو گۆڵی فه‌رهاد و پێشڕه‌و دالكورد به‌یه‌كه‌م بردنه‌وه‌ی جامی سوید گه‌یشت\nدوو رۆژنامه‌ی پۆرتوگالی جۆری پێكان و واده‌ی دووركه‌وتنه‌وه و گه‌ڕانه‌وه‌ی ناوه‌ڕاستكاره كورده‌كه ئاشكرا ده‌كه‌ن\nیاری پیشه‌گه‌رانی كورد له‌پۆڵه‌ندا و سوید و ئیندۆنیسیا و ئێران و چامپیۆنس لیگی ئاسیا


كێشەی كۆمەڵایەتیی، یان كێشەی ئەخلاقیی؟\nد. میدیا ئیبراهیم فەتاح\nدەگێڕنەوە، پیاوێك پشیلەكانی فێردەكات مۆمدانی بۆ هەڵگرن لە كاتی نانخواردندا، رۆژێكیان میوانێكی دێت، پشیلەكانیش مۆمدانیان وەك هەمیشە هەڵگرتووە، میوانەكە مشكێك لە گیرفانی دەرئەهێنێ وبەرەڵای دەكا، پشیلەكان مۆمدانەكە فڕێ دەدەن وبەدوای مشكەكەدا ڕادەكەن، لەئەنجامدا خاوەن خوان ومیوانیش ئاگریان تێبەردەبێت...\nزۆربوونی رووداو و گرفت و پێشهاتە نەخوازراوەكان لە هەریمی كوردستاندا و تۆماركردنی بەشیكی زۆریان بە ناوی (كێشەی كۆمەڵایەتی) جێی سەرنج وتێڕامانە، رەنگە هەریەكیكمان وڵامیكی سادەمان هەبێ بۆ ئەم بارودۆخە، ئەگەر بەسادەیی وەك عەوامی خەڵك بیخوێنینەوە، هۆكاری ئەم بارە كۆمەڵایەتییە نالەبارە دەگەڕێتەوە بۆ لاوازیی بەهای ئایینی وئەخلاقیی لە كوردستاندا (ئەخلاق لە قەیراندایە). بەڵام، كۆمەڵناسانە بیخوێنینەوە، پێویستە سەرەتا بپرسین، ئەی ئەخلاق چییە؟\nبە سادەیی وبەبێ بیركردنەوە، ئەخلاق واتە داوێنپاكی ودەسپاكی وئاینداریی و پابەندبوون بە ڕینماییەكانی ئایین و دڵسۆزی و نیشتیمان پەروەریی و ڕێزگرتن لە بەها وئازادییەكانی یەكتری. كۆمەڵی دەستەواژەی بریق و باق و ڕەها و بێ رۆح، هەڵگری زیاتر لە مەعنایەك. ئەمانە كە ئێمە بە بنەماكانی ئەخلاق پێناسەیان دەكەین، چ پەیوەندییەكیان بە ئەخلاقەوە هەیە؟\nفەیلەسوف وزانایانی ئەخلاقناسی هیچ گومانیان نییە كە مرۆڤ خاوەنی ئەخلاقە، بەڵام بۆ پێناسەكردنی ماهییەتی ئەخلاق ڕێچكەی جیاوازیان هەیه، تا سەدەی 19 پێیان وابوو كە پێویستە كرداری تاك بەراوورد بكرێت لەگەڵ نموونەیەكی باڵا بۆ كردار، ئەمەش بۆ داڕشتنی بنەما وپێوەری گشتی بۆ ئەخلاق وكردار، بۆیە لەو سەردەمەدا ئەخلاقناسی زانستیكی پیوەریی بوو((واتە توێژینەوەی ئەوە ناكات كە بوونی هەیە، بەڵكو ئەوەی كە پێویستە ببێت)). (لیس ماهو كائن، بل مایجب أن یكون).\nكۆمەڵناسان لەسەدەی 19 بەدواوە ئەم پیناسەیەیان گۆڕی بۆ تەفسیركردنی ئەوەی كە ئیستا بوونی هەیە و لەئارادایە، نەك ئەوەی كە پێویستە هەبێ وەك پێوەر، لێرەوە ئەخلاق دەبێتە بەرهەمی ژینگەی كۆمەڵایەتی، واتە خەسڵەتی رێژەیبوون وەردەگرێت لەبری جێگیریی.\nكۆمەڵناسی فەرەنسی ئەمیل دۆركهایم (1858-1917) پێی وایە كە بەها ئەخلاقییەكان وبەها باڵاكان هاوشیوەی دیاردەی كۆمەڵایەتی، بەرهەمی ژینگەی كۆمەڵایەتین، واتە شتێك نییە بە ناوی ئەخلاقی ڕەها!! بوونی ئەخلاق وەك چەمك جێگیرە، بەڵام جۆری ئەخلاقەكە ڕێژەییە.\nكۆمەڵناسی عێراقی عەلی ئەلوەردی(1913-1995) هاوشیوەی دۆركهایم پیی وایە كە ئەخلاق بەرهەمی ژینگەی كۆمەڵایەتییە، هەروەها گەبیعەتی مرۆڤ نەك تەنیا كاری تێدەكات، بەڵكو زاڵ دەبێت بەسەر ئەخلاقەكەدا ومۆركێكی تایبەتی پێ دەبەخشیت.\nلەكۆمەڵگەی كوردستانی باشوور، رۆژانە گوێبیستی ئەم وشەیە دەبین، هەموومان لەشەڕی ئەوەداین وەك شتێكی ڕەها وێنای بكەین، بەڵام ئایا ئەمە مومكینە؟\nئایا ئەخلاق ئەوەیە هاوسۆزی خۆت لەگەڵ شەهیدبوون وماڵوێرانبوونی پێشمەرگەیەك بەوە بخەیتەڕوو كە ڤیدیۆی پرسە و ناڵە وگریانی ناخهەژێنی منداڵ وهاوژینەكەی بڵاوبكەیتەوە ولێدوانیان لەگەڵ بكەی؟\nیان ئەخلاق ئەوەیە بە ئاشكرا ولەبەرچاوی هەموو میللەتی كورد وەعد بدەی بەرپرسیاریەتی هاوسەر ومنداڵەكەی لەئەستۆ بگری؟\nیان ئەخلاق ئەوەیە لە مانگی رەمەزان پابەند بیت بەدین وهەرچی بە پیوەری خۆت بێ ئەخلاقییە دوایخەی بۆ دوای رەمەزان، لەبری ئەوەی بەیكجاریی وازی لێبێنی؟\nیان ئەخلاق ئەوەیە بەلاتەوە ئاسایی بێت كچیكی 9 ساڵان شوو بكات لەژێر هەر فشارێك و بەرهەر پاساوێك؟\nیان ئەخلاق ئەوەیە فەتوا بۆ ژنێك بدەی لە هاوژینەكەی جیابێتەوە چونكە نوێژ ناكا؟\nیان ئەخلاق ئەوەیە هەرچی خواردنی ماوە بەسەرچوو وبۆگەن هەیە بفرۆشیتە خەڵك وبێ باك بی لە ئەنجامەكەی، گرنگ گەرمكردنی گیرفانتە؟\nیان ئەخلاق ئەوەیە، لە كاتی مردنی كەسێك كە لەسەر مەزهەب وئایدیۆلۆژیای تۆ نییە، بڵێی ئینجا چییە، و ئاواتی مردنی بۆ بخوازی؟\nیان ئەخلاق ئەوەیە خۆت لەئەركەكەت بدزیتەوە لەبەر ئەوەی مووچە نییە؟\nیان ئەخلاق ئەوەیە داوا لەخێرخوازان بكەی پارە بۆ نەشتەرگەریی نەخۆشێكی كەم دەرامەت كۆبكەنەوە، لە بری ئەوەی بزیشكەكە بێ بەرامبەر ئەنجامی بدات؟\nیان ئەخلاق ئەوەیە وێنەی كچیك بڵاو بكەیتەوە دوای كوشتنی یان خۆكوشتنی، كە تا خۆی لە ژیاندابوو هەرگیز بڵاوی نەدەكردەوە؟\nیان ئەخلاق ئەوەیە وێنەی كوشتن و بڕین وجەستەی خوێناوی سەر شەقامەكان بلاوبكەیتەوە، بۆت گرنگ نەبیت چەن هەرزەكار دەیبینێ وڕەنگە لاسایی بكاتەوە؟\nیان ئەخلاق ئەوەیە لە بەرنامەی راستەوخۆدا باسی نرخی جەستەی خۆت بكەی وەك ژنێك، بە فەخرەوە باسی نرخی سەیارەكەت بكەی كە بەهاكەی لەتەمەنی خۆت زۆر زیاترە؟\nیان ئەخلاق ئەوەیە كچیك بانگ بكەیتە سەر شاشە وباسی ئەوە بكات چۆن باوكی دستدرێژی كردۆتەسەر؟\nیان ئەخلاق ئەوەیە لە كۆمێنتی تۆرە كۆمەڵایەتییەكان هەرچی هەستی چەپێنراو وگرێی دەروونیت هەیە بەتاڵیكەیتەوە، كە هەرگیز ناتوانی رووبەڕوو بیدركێنی؟\nیان و یان و یان؟\nچاكسازیی كۆمەڵایەتی پرسێكی حەتمیی وپێویستە، بەڵام زۆر لەوە قوڵترە وا ئێمە بیری لێ دەكەینەوە....\nئەوەی داوای ئەخلاقێكی ڕەها دەكات ودەیەوێ بڵاوی بكاتەوە وبیسەپێنێ، هاوشێوەی ئەوەیە كە پشیلە فێردەكات مۆمدان هەڵبگرێت!


سولەیمان سۆیلوو: لە ئەنجامی دارمانی بینا لە ئەستەمبۆڵ ٢١ کەس گیانیان لە دەست دا\nگرام زێڕ 262.469\nسولەیمان سۆیلوو: لە ئەنجامی دارمانی بینا لە ئەستەمبۆڵ ٢١ کەس گیانیان لە دەست دا\nبه رواری داگرتن : 2019-02-10 10:27\nئیستەمبوڵ - سولەیمان سۆیلوو وەزیری ناوخۆی تورکیا وتی، لە ئەنجامی داڕمانی بینا لە ئەستەمبۆڵ ٢١ کەس گیانیان لە دەست دا.\nسولەیمان سۆیلوو وەزیری ناوخۆی تورکیا باسی لەوە کرد، لە ئەنجامی داڕمانی بینا لە ئەستەمبۆڵ ٢١ کەس گیانیان لە دەست دا، ١٤ کەسیش بریندار بوون.\nسولەیمان سۆیلوو وتی: تا ئێستا تیمەکانی فڕیاکەوتن ١٤ کەسیان بە بریندرای ڕزگار کردون. بە داخەوە ٢١ کەسیش بە مردوویی لە ژێر بینا داڕمانەکە دەرێندرا. گۆمانمان دەکرد ٣٥ کەس لە ناو بینا بوو کە ٣٥ کەسمان لە ناو بیناکە درێنا. بەڵام چالکییەکان بەردەوامە. (İLKHA)\nبليته كان ئەستەمبۆڵ شوقە داڕما قوربانی بریندار\nشەڕوپێکدادان لە ناوچەی ئۆپڕاسیۆنی لقی زەیتون\nلە ئەنجامی شەڕوپێکدادان لە ناوچەی ئۆپڕاسیۆنی لقی زەیتونی تورکیا سەربازێک گیانی لە دەست دا و ٥ سەربازیش بریندار بوون.\nڕووداوێکی هاتوچۆ لە تورکیا: ١٠ کۆچبەری نایاسایی گیانیان لە دەست دا\nلە پارێزگای ئەدیرنەی وڵاتی تورکیا لە ئەنجامی ڕووداوێکی هاتوچۆ بە پێی زانیاریە سەرەتایەکان ١٠ کۆچبەری نایاسایی گیانیان لە دەست دا.\nموحەمەد جواد زەریف وەزیری دەرەوەی ئێران باسی لەوە کرد، ئەو "تیمی ب" کە جۆن بۆلتۆن ڕاوێژکاری ئاسایشی نەتەوەیی ئەمریکا سەرۆکیە، ئەمریکای لە ڕێکەوتنی ناوەکی دەرهێنا و پلانی شەڕ دادەرێژێت.\nپۆلیس میسڕ هێرش


نامه‌یه‌كی كراوه بۆ به‌ڕێز جه‌نابی كاك مه‌سعود بارزانی\nنامه‌یه‌كی كراوه بۆ به‌ڕێز جه‌نابی كاك مه‌سعود بارزانی\nبۆ به‌ڕێز جه‌نابی كاك مه‌سعود بارزانی\nبه‌ڕێز كاك مه‌سعود ده‌زانم نیگه‌رانی له جموجۆڵ و په‌لهاویشتنه‌كانی په‌كه‌كه بۆ ناو قوڵایی باشوری كوردستان، ئه‌وه‌ش ده‌زانم كه رۆژ له‌دوای رۆژ جوگرافیاكه‌ی ئێوه به‌و هۆیه‌وه به‌رته‌سكتر ده‌بێته‌وه. مه‌علومیشه كه هه‌ندێ ناوچه‌كانی بادینان ته‌نها شه‌قامه سه‌ره‌كییه‌كان به‌ده‌ستی حكومه‌ت و قه‌ڵه‌مڕه‌ویی ئێوه‌وه ماوه‌ته‌وه. هه‌موو جیهانیش چاویان له له‌شكركێشییه‌كانی سوپای توركیا هه‌یه به شوێنی گه‌ریلاكانی په‌كه‌كه‌وه. ئه‌ردۆگانیش نه‌ك نه‌یشاردۆته‌وه به روون و راشكاوانه ده‌یڵێت په‌كه‌كه له‌كوێبن بۆیان ده‌چین و تازه‌ترین لێدوانیشی ئه‌وه‌بوو كه ده‌ڵێت له‌هه‌ر شوێنێكیش خوێنی سه‌ربازێكمان برژێت ئه‌وێ خاكی ئێمه‌یه. تواناو ئاستی ته‌كنه‌لۆژیای سه‌ربازیی توركیا و نابه‌رانبه‌ری هێز له‌گه‌ڵ په‌كه‌كه، ئه‌گه‌ر پێش به‌شه‌ڕ نه‌گیرێت ده‌رئه‌نجامه‌كه‌ی بۆ هه‌موو لایه‌ك روونه. له‌وه‌ش رونتر ئه‌وه‌یه كه توركیاو ئێران نایانه‌وێ كوردستان سه‌قامگیربێ، له‌دوای دانانی بنكه‌ی دژه‌موشه‌كو بنكه‌ی سه‌ربازی ئه‌مریكاشه‌وه له هه‌ولێر، ئێران خوازیاری هه‌لومه‌رجێكه به ئه‌مریكا بڵێت له هه‌رێمیش جێت نابێته‌وه. هه‌موو ئه‌مانه ئه‌وه ده‌هێنن هه‌ڵوه‌سته‌ی جدییان له‌باره‌وه بكرێت و به‌دوای رێگاچاره‌یه‌كدا بگه‌ڕێین كه رێگه له داگیركاریی و وێرانبوونی هه‌رێمه‌كه‌مان بگرێت. به‌ڵام وه‌ك به‌هه‌شتی مه‌لا مسته‌فا فه‌رمویه‌تی شه‌ڕ خراپترین رێگایه بۆ چاره‌سه‌ركردنی كێشه‌كان. هێشتا رێگه‌ی تر ماوه بۆ ئه‌وه‌ی بیر له‌وه نه‌كرێته‌وه رێگه‌ی شه‌ڕ بگیرێته‌به‌ر. به‌ڵام ئه‌و ره‌وشه‌ی ئێستا له باشوری كوردستان ده‌گوزه‌رێت رۆژ له‌دوای رۆژ له چركه‌ساتی ده‌ستپێكردنی شه‌ڕی نێوان براكان نزیكترمان ده‌كاته‌وه. تۆ نابێت هیچ ئه‌وه‌ت بیر بچێته‌وه له‌ژێر فه‌رمان و سه‌ركردایه‌تی جه‌نابتان بۆ یه‌كه‌مینجار له‌مێژوویی میلله‌تی ئێمه‌دا له‌شه‌ڕی رووبه‌ڕووبونه‌وه‌ی تیرۆری داعش و بۆ پاراستنی جوگرافیای باشوری كوردستان له‌یه‌ك سه‌نگه‌ردا خوێنی رۆڵه‌ی هه‌ر چوارپارچه‌ی كوردستان تێكه‌ڵ به‌یه‌ك بوون. گه‌ریلایه‌كی ئامه‌د و پێشمه‌رگه‌یه‌كی هه‌ولێر و شه‌رڤانێكی قامیشلۆ و شۆڕه‌سوارێكی مهاباد به‌یه‌ك گوولله تۆپی داعش و له‌ناو یه‌ك سه‌نگه‌ردا پێكه‌وه شه‌هید بوون، ده‌بێت ئه‌م شانازییه‌تان به پارێزراویی له‌مێژوودا بهێڵننه‌وه. ده‌بێت هه‌ر خۆشت پارێزه‌ری ئه‌وه‌بیت نه‌هێڵیت ئه‌م گیانبازانه‌ی نیشتمان ئه‌م هه‌موو كچ و كوڕه گیانفیدایه‌ی كوردستان ده‌ستبخه‌نه خوێنی یه‌كترییه‌وه.


رژیم بۆ دوور خستنەوەی کابوسی ئاخێزی خەڵک، کەوتۆتە گیانی زیندانەیەکان – رادیو ده‌نگی ئازادی و یه‌كسانی\nرژیم بۆ دوور خستنەوەی کابوسی ئاخێزی خەڵک، کەوتۆتە گیانی زیندانەیەکان\nمارس 14, 2015 مارس 14, 2015\nشەڕی رەوانی رژیمی کۆماری ئیسلامی لەگەڵ بنەماڵەی زیندانیانی سیاسی مەحکوم بە ئێعدام ھەروا درێژەی ھەیە. چارەنووسی ” سامان نەسیم” و چەندین زیندانی تری مەحکوم بە ئێعدام ھێشتا لەژێر پەردەی گومان دایە. بنەماڵەکانی لە چارەنووسی منداڵەکانیان بێ خەبەر راگرتوە. ھەڕەشەیان لێدەکەن کە خۆیان لە بڵاو کردنەوەی ھەر ھەواڵێك سەبارەت بە منداڵەکانیان بپارێزن. بە ھەڕەشە و گوشار بەر بە مەڕاسمی سەرەخۆشی بۆ ئێعدام کراوەکان دەگرن. پەیکەری زیندانیانی سیاسی ئێعدام کراو تەحویل بنەماڵەکانیان نادەنەوە. زیاتر لە 40 زیندانی سیاسیان لەژێر تیغی ئێعدامدا راگرتوە. زانیاری سەبارەت بە ژمارەیەک لە زیندانی سیاسی بە شاراوەیی دەھێڵنەوە. ھەر ئێستا زیاتر لە سەد زیندانی سیاسی مەحکوم بە زیندانی ھەتا ھەتایی لە خراپترین بارودۆخدا لە زیندانەکانی رژیمدا بەسەر دەبەن. ئیجازە بە ھیچ ناوەندێکی نێونەتەوەیی نادەن سەردانی زیندانەکان بکات. شان نادەنەبەر داواکاری ناوەندەکانی سەربە مافەکانی مرۆڤی جیھانی بۆ ھەڵوەشاندنەوەی ئەحکامی ئێعدام. پێبەندی تەعەھودەکانیان نین لە ناوەندە جیھانیەکاندا کە خۆشیان ئەندامن تێیاندا.\nئێعدامی زیندانیانی سیاسی، ئیجرای مەڕاسمی ئێعدامی زیندانیانی ئاسایی بە بەرچاوی خەڵکەوە، شه‌لاق لێدان لەبەر چاوی ھەموان، توند کردنەوەی گوشار بۆسەر چالاکانی بزوتنەوە مەدەنی و کۆمەڵایەیەکان، دەرکردنی ئەحکامی زیندانی درێژماوە بۆ ئەو کەسانەی کە لە چوارچێوەی فەعالیەتی ئاشکرا و تەنانەت قانونیدا کاریان دەکرد، لەوانە ھەڵسوڕاوانی کرێکاری، رۆژنامە نووسان و چالاکانی مافەکانی مرۆڤ، ئەمانە بەگشتی ئاڵقەی زنجیرێکی بەیەکەوە پەیوەستن کە ئامانجی کۆنترۆڵ کردنی کۆمەڵگای لەحاڵی کوڵان و ھەڵچون دایە بە زەبری زۆر و سەرکوت. ئەمانە بۆ قەرەبوی ئەو سوکایەتیەی کە لە وتووێژەکانی ئێستادا لەگەڵ ئامریکا و ھاوپەیمانەکانی تەحەمولی دەکەن، بەم جۆرە کردارانە خەڵک چاوترسێن دەکەن. لەوێ سەری تەسلیم نەوی دەکەن و لێرەش داری ئێعدام لەدژی زیندانیانی بێدیفاع بەرز دەکەنەوە.روون و ئاشکرایە کە سەرانی رژیم لەم رێگایەوە دەیانەوێ بێ پەروایی خۆیان لە دەست بردن بۆ ھەموو جەنایەتێک بەرووی خەڵکدا بدەن. ئەمانجیان لە ئێعدام کردنی زیندانیانی سیاسی و تەنانەت وەڕێخستنی شەپۆلی ئێعدامی زیندانیانی ئاسایی، ترساندنی کۆمەڵگایە بەگشتی. ھێرش بۆسەر گیانی ئینسانە زیندانی کراوەکانی کردۆتە مەیدانی نیشاندانی قودرەت و ئیقتیداری رژیم.\nئەمرۆ و لە ئاوا بارودۆخێکدا تەنیا بە خەباتی یەکگرتوانە و ناڕەزایەتی بەرینی جەماوەری دەکرێ رژیم بخرێتە ژێر گوشارەوە بۆ کۆتایی ھێنان بەم جۆرە کردارە دژی ئینسانیانە. ئەگەر رژیم گوشار بۆسەر زیندانیانی بە ئامانجی ترساندنی خەڵک لە دەرەوەی زیندانەکان پەیڕەو دەکات، پێویستی دیفاع لە زیندانیانی سیاسی و وادار کردنی رژیم بە پاشەکشە کردن لەم بوارەدا دوو ھێندەیە.پێویستە کە دروشمی ” زیندانیانی سیاسی دەبێ ئازاد بکرێن” لە ھەموو جێگایەک دەنگ بداتەوە. نابێ ئیجازە بدرێت ئەو ئینسانانەی بۆ دیفاع لە بەرنامە سیاسیەکانیان، بۆ دیفاع لە بیر و بۆچونەکانیان، بۆ دەربڕینی ناڕەزایەتی لەدژی ستەم و سەرکوت، چەوساندنەوە و نایەکسانی و ھەڵاواردن، بۆ دەربڕینی ناڕەزایەتی بە دیکتاتۆری حاکم کەوتونەتە زیندان خۆیان بە تەنیا بزانن. دەنگدانەوەی دەنگی ناڕەزایەتی خەڵک لە دەرەوەی زیندانەکان ھێزی خۆڕاگری و ئیرادەی زیندانیان لە پشت میلەکانی زیندانەوە دە بەرابە دەباتە سەرێ.\nنابێ ھیچ کەس بە تاوانی خەبات کردن لەپێناو دەستەبەر کردنی مافەکانیدا، بە تاوانی دەربڕینی ناڕەزایەتی لەدژی فەلاکەت و ستەمگەریەکی كه لە ئارادایە، بە تاوانی ھەبوونی بیروبۆچونی نەیار و ئەنجامدانی چالاکی سیاسی بگیرێت و زیندانی بکرێت. ئەگەر قەرارە کەسێک لە گۆشەی زینداندا بێت، ئەوە عاملین و سەبەبکارانی ئەم بارودۆخەی ئێستان کە دەبێ بچنە زیندان، واتە ئەو کەسانەی کە منداڵەکانی خەڵک دەخەنە زیندان و ژێر ئەشکەنجەوە، ئەو کەسانەی کە جگەرگۆشەکانی خەڵک دەکوژن و لە گۆڕی بێ ناو و نیشاندا دەیانشارنەوە. ئەوانەی کە سەروەتی کۆمەڵگە بە تاڵان دەبەن و ئەم بارە قورسە لە رەنج و ئازار و بێبەشی و بێ مافیان بەسەر خەڵکدا سەپاندوە.\nکۆماری ئیسلامی بەھۆی جەنایەتەکانی لە ماوەی 36 ساڵی رابردودا، بەھۆی ئەو بێ مافیانەی بەسەر زۆربەی خەڵکی ئەم وڵاتەیدا سەپاندوە، بەھۆی ھەوڵدان بۆ بەرەو دواوە بردنەوەی کۆمەڵگای مۆدێڕنی ئێران و بەھۆی توند کردنەوەی موسیبەتەکانی کۆمەڵگەی سەرمایەداری وەک بێکاری، ھەژاری و ئیعتیاد، کەوتۆتەبەر ئاگری سوتێنەری نەفرەت و بێزاری جەماوەری خەڵک. ئاوا رژیمێک بە کۆمەڵێک قەیرانی ئابووری و سیاسیەوە، بێجگە لە دەست بردن بۆ سەرکوت و کوشتار ئیمکانی مانەوەی نییە. دەبێ وشیار بین، حکومەتێک کە نەتوانێ وەڵام دەرەوەی بچوک ترین داواکاری جەماوەری خەڵک بێت، نابێ دەرفەتی ھەبێت تا بە چەکی زیندان و ئەشکەنجە و ئێعدام ریزی خەباتی خەڵک توشی ترس بکات.\nسەرانی کۆماری ئیسلامی کە بەم شێوەیە دەجوڵێنەوە، ھەر ئەڵێی دەرسیان لە چارەنوسی باقی دیکتاتۆڕەکان لە دنیادا وەرنەگرتوە. کاسەی سەبری خەڵک پڕبووە و سەرانی ئەم رژیمەش پایان لە لێواری گۆڕە. ئەوان کە ناتوانن و نایانەوێ باشتر بوونێک لە ژیانی ئابووری خەڵکدا بەدی بێنن، کابوسی بەرپا بوون و پەرەسەندنی ناڕەزایەتی خەڵک خەوی لێ زڕاندون. ئەوان بۆ دوور خستنەوەی ئەم کابوسە لە خۆیان، کەوتونەتە گیانی زیندانیانی بێدیفاع و خستنەژێر گوشاری خەڵکی رێکنەخراو. بۆ رزگار کردنی گیانی ئینسانە ئازادی خوازەکان لە زیندانی کۆماری ئیسلامی و بۆ رزگار بوون لە زیندانێک بە پانتایی ھەموو ئێران کە خەڵکیان تێدا راگرتوە، ھیچ رێگایەک بێجگە لە قوڵ کردنەوە و پەرە پێدانی خەباتی رێکخراوی کرێکاران و جەماوەری خەڵکی زۆرلێکراو و بێبەش، لە ئارادا نییە.\nPrevious Article به رنامه كاني پاش نیوه رؤی ئه مرؤ 2015/03/14\nNext Article كۆتایی بێ ئاكامی جه‌له‌سه‌ی دیاریكراوی حه‌قده‌ست


محەمەد چۆمانی/ كاری خێر بەتەعجیل و شەڕیش بەتەحلیل\nئاسانە خوێندەواری و چ ئەستەمە تێگەیشتن!\nبانقەكان بەتاڵ و ژێرزەمینەكان پڕ! بزانن خەڵكیان چۆن بەئەلیكترۆنیكردنی سیستەمی مووچە سەرقاڵكردووە!! وەك بڵێی هەموو رۆژێك مووچەیەو هەر ئەو بەزمەی كەمە! گاڵتەكردن بەعەقڵی خەڵك تەواونابێت! كەناڵی دینی لۆكاڵی حەشر دەكات و هەر بابایە تێل دەكات" مامۆستا مندارمان نابیت! مامۆستا كو سەعی بكەم! مامۆستا كلیەم بەردی هەیەو دوعای خێرم لۆبكە! تاكی بێ مێشك و گاڵتەكردن بەمیللەت تەواو نابێت! داراییەكەی هەرێم ئێژێت" پارەی نەوتمان لەتوركیایەو دۆلارە، دەنا پارە هەیەو پێش جەژن مووچەی هەموو وەزارەتێك دەدەین، خورمەش لەبەغدا زۆرە! گاڵتەكردن بەشعوری خەڵك تەواو نابێت! لەحەڤدە قوتابی، پازدە كچیان یەكەمی هەرێم بوونە، ئەهلی عەولەمە شەڕیانە چەندیان سفورو چەندیان حیجابن! تاكی بێ مێشك نابڕیتەوە! پەكوو لەو مەملەكەتە وێرانە، خوێندەواری چەند ئاسانەو ژیربوون و تێگەیشتن چ ئەستەم و گرانە.\nبا گوێزی هەورامان بخۆن!\nنەمامۆستای تایبەت، نەبەشداری سەنتەرو خولەكانی پارەخواردن! نەمەلزەمەی زانست فرۆشتن! نەلەقوتابخانەی نموونەیی و ئەهلی، ئەنجا سەد لەسەدو یەكەمبوون لەكوردستان.! چ نەنگییەكە دووكانەكانی بن باڵی پەروەردە بەو كچە نەگەنەوە!! عەبدولڕەحیم عەدەس لە (هونەری وانەگوتنەوە)دا دەڵێت" ئەم شێوە فێركردنە توێكڵەو ناوكی نییە! رووخساری هەیەو جەوهەری نییە!" سەنتەرو قوتابخانە نموونەیی و ئەهلییەكان بەهرەو تواناكانی قوتابیانیان كوشت، خوێندن بەو بازرگانییە سووك و ریسوا كرا! دایكی دونیا گوتی" گوێزی هەورامان لەماڵمان نەبڕاوە، بۆیەش كچەكەمان مێشكێكی تیژو سافی هەیە" هەقە بەرپرسانی پەروەردە، بۆئەوەی ببنە خاوەنی ئەو مێشكەو باشتر لەپەروەردە تێبگەن، گوێزی هەورامان بخۆن!! یەكەمەكان هەردەم لەناوچە دوورو پەراوێزخراوەكان بوونە، شاری پڕ ئاپارتمان و مۆڵ و ملیۆنێرەكان، لەگەڵ هەڵەبجەیەكی بەسەریەكدارووخاو دەرناچن!! پەككو لەو بێشەرمییە.!\nگەنجێ بەبار بێ، بەزەهرە مار بێ\nئەم پەندە پێماندەڵێت كەسێك خێر لەوڵاتەكەی نەبینێ، با هەر زەهری ماری پێوەركرێت!! كۆچی ئەمجارە، كۆچ نییە، هەڵاتنە لەنیشتمان. بەسیاسەتی لەخشتەبردن و بەمووچەخۆركردن و بەبندیواركردنیان و لێسەندنەوەی ئیرادە، رۆحی بەشێكی زۆری گەنجیان گەندەڵكرد!!! بەشێك لەو گۆڕە پاڵدانەوەو خواردن، بەشێكیش دانامەزرێت و بێكارو ئەوەتا بەهەشتی حكومەتی بنكەفراوان جێدێڵێت!! خوێنی ئەو 20گەنجە خنكاوە بتانگرێت! شەرم ناكەن لاوانی شورەی پۆڵایین و هێزی لەبن نەهاتوو لەدەستتان هەڵدێت! كورد دەڵێت" هەر نانخۆرێكیان لەكۆڵ بێتەوە"، نەمانی ئەم هەموو گەنجە ماڵداری بەدەخیلەی حكومەت بۆحزب گەورەتر دەكات! كەجەوانان دەڕۆن، كەس ناچێتە بەردەم عەرشی دەسەڵاتیان و دەنگی نا و شەقام خرۆشانیش كپ و مانگرتن و خۆپیشاندانیش كەمدەبێتەوە! بڕۆن بنی پێڵاوەكانتان لەكوێدا گیرسایەوە، ئەوێ نیشتمانی ئێوەیە.\nلەچ كونان دیار نینە\nهەمیشە گەف و هەڕەشە! ئەگەر بەغدا وانەكات دەوڵەت رادەگەیەنم! ئەگەر بودجە نەنێرێت نەوتی خۆم دەفرۆشم! پارەی پترۆ دۆلاری كەركوك نەدات، نەوتی كەركوك قفڵ دەدەین! "هەڕەشە نیوەی مێردییە" كورد بەهەڕەشەش هیچی بەهیچ نەكرد! بێتام بوو قسەكردن! لەبەرجوینەوەی قسە، كارو كردەوە لەچ كونان دیار نینە! "كاری خێر بەتەعجیل، كاری شەڕ بەتەحلیل" كورد نە لەوەختی خۆی بڕیاری دەست و برد ئەدات، نەلەساتی تەنگانەدا بڕیارێكی عاقڵانە وەردەگرێت!" راوێژكار لەسەری دەڕژێت، كەچی ئەوە حاڵ و وەزع! زۆر بڕیارو پرس هەر فیعلی منداڵانەیە!! لەكوێ پسا لەوێ گرێی دەداتەوە"!! بڕیارو سیاسەت و بەرنامە زوو دەپسێن و لەولا پێكیان وەدەنێنەوە!! تێپەڕاندنی قەیران و كێشەكان خۆنەویستی دەوێت، توڕدانی قین و بەرژەوەندی دەخوازێت، بەڵام هەمووان هەمزاغای سمێڵ سوور بن، ئەوە ئەو بارە هەر لەسەر پشتی میللەتە.!


کوردێک یەکەمین كۆمپیوتەری كوانتەمی دژە هاك دروست دەکات\nلەلایەن رێباز ئەحمەد 13/4/2017\nد.ئیبراهیم كەریمی، یەكێك لە زانا گەورەكانی بواری فیزیا و كۆمپیوتەر لە كەنەدا\nپرۆفیسۆر د.ئیبراهیم كەریمی یەكێكە لە پڕۆفیسۆرەكانی زانكۆی ئۆتاوا لە كەنەدا. كەریمی ئێستا خاوەنی كورسی توێژینەوەی كەنەدییە بۆ ئەندازەی رووناكی كە لەلایەن حكومەتی كەنەداوە گوژمەی ساڵانە بۆ توێژینەوە زانستییەكانی تەرخان دەكرێت. كەریمی لە شاری سەقزی رۆژهەڵاتی كوردستان لەدایكبووە و ئێستا مامۆستای زانكۆی ئۆتاوایە لە كەنەدا.\nرووداو: د.ئیبراهیم كەریمی كێیە؟\nكەریمی: من لە شاری سەقز لەدایك بووم، هەر لەوێش خوێندنی بنەڕەتی و ئامادەییم تەواو كردووە. بەكالۆریۆسم لە فیزیا لە زانكۆی كرمان خوێند و یەكێك بووم لەوانەی لەسەر ئاستی ئێران بۆ خوێندنی ماستەر هەڵبژێردرام. ساڵی 2003 لە سەنتەری خوێندی باڵا بۆ زانست لە شاری زنجانی ئێران بە سەركەوتوویی خوێندنی ماستەرم تەواو كرد. دواتر چووم بۆ هەرێمی كوردستان، سێ ساڵ وانەبێژ بووم لە زانكۆی كوردستان. ساڵی 2007 دكتۆرام لە ئیتالیا خوێند. دوای ئەوە خوێندنی پۆست دكتۆرام لەسەر پڕۆژەیەكی هاوبەش دەستپێكرد كە لە نێوان شەش وڵاتی ئەوروپیدا رێكخرابوو. ساڵی 2012 چوومە كەنەدا و ئێستا لە زانكۆی ئۆتاوا جگە لە وانەگوتنەوە، سەرقاڵی توێژینەوەی زانستیم.\nرووداو: بۆچی فیزیات هەڵبژارد؟\nكەریمی: من هەر لە منداڵییەوە حەزم لە بیركاری و فیزیا بوو، چونكە بنچینەی هەموو زانستەكانن. دایك و باوكم هەمیشە هانیان داوم ئەوە بخوێنم كە خۆم حەزم لێبووە، ئەوەش زۆر كاریگەرە لە بەرەوپێشچوونی تواناكانت لەو بوارەی كە خۆت ئارەزووی دەكەیت. هۆكارێكی دیكە مامۆستاكانی خوێندنی ئامادەییم بوو كە هەمیشە هاوكارم بوون لەوەی زیاتر فێربم. من ئێستاش مەمنونیانم و ئێستاش لەگەڵیان لە پەیوەندیدام.\nرووداو: دەكرێت باسی دوایین پرۆژەتان بكەن كە دروستكردنی یەكەم سیستەمی كۆمپیوتەری كوانتەمی دژە هاكە؟\nكەریمی: بەڵێ، ماوەی سێ ساڵ زیاترە من سەرپەرشتی پڕۆژەیەك دەكەم، ئێمە ئامێرێكی كۆپیكردنی كوانتەمیمان داهێنا.\nئامێرێكە بەكاردێت بۆ هاككردنی كوانتەمی بۆ رێگرتن لە پەیامی نهێنی و وەرگرتنی كۆپی. پاشان توانیمان بەڵگەیەكی زۆر گرنگ ئاشكرا بكەین بۆ رێكخستن و پاراستنی تۆڕە كوانتەمییەكان كە دژی هێرشە دەرەكییەكان بێت. بۆ نموونە من و تۆ بە زمانی كوردی خەریكین قسە دەكەین، ئەگەر كەسێك كە ئینگلیزی زمان گوێی لە قسەكردنمان بێت، بۆ ئەو زۆر قورسە لە قسەكانمان تێبگات، چونكە ئێمە زمانێكی هاوبەشمان هەیە.\nمن قسەكانم دەكەم و تۆ لە مێشكی خۆتدا زمانەكە شی دەكەیتەوە و توانای تێگەیشتنت هەیە. كەسێكی ئینگلیز ناتوانێت قسەكانی ئێمە لە مێشكی خۆیدا شیبكاتەوە. لە جیهانی كۆمپیوتەریشدا بە هەمانشێوەیە. ئەگەر لە كۆمپیوتەرێكەوە بمانەوێت پەیامێك بنێرین بۆ كۆمپیوتەرێكی دیكە، پێویستە چەند پڕۆتۆكۆلێكی هاوبەشی شفرەكراو دروستبكەین كە كەس لێی تێنەگات. ئێستا تەواوی پڕۆتۆكۆڵەكان لە ئاڵوگۆڕكردنی زانیاریدا لەسەر بنچینەی بیركارین، بیركارییەكی زۆر ئاڵۆز بۆ ئەوەی هاك نەكرێن. بۆ نموونە سادەترین بیركاری كە لە كۆندا بەكاردەهات ئەوە بوو كە من و تۆ دەمانەوێت نامەیەكی كاغەزی ئاڵوگۆڕ بكەین.\nتۆ لە هەولێری و من لە سلێمانی. من بە كەسێكدا نامەكە بۆ تۆ دەنێرم، بەڵام نامانەوێت نامەبەرەكە تێبگات چی نووسراوە. بۆیە ئێمە لە نێوان خۆماندا پرۆتۆكۆڵێك و رێككەوتنێك دەكەین كە هەموو پیتێكی زمانی ئینگلیزی پێش ئەوەی من بۆ تۆی بنێرم، سێ پیتی بۆ زیاد دەكەم بۆ هەر پیتێك. بۆ نموونە وشەی (some)مم هەیە دەمەوێت بۆتی بنێرم، پیتی s دەگۆڕم بۆ سێ پیتی سەرووی خۆی واتا دەبێتەv ، بەهەمانشێوە پیتی o دەبێتە r و m دەبێتە p و e دەبێتە h. بەو شێوەیە من لە جیاتی وشەی some وشەی vrph بۆ تۆ دەنێرم. دواتر كە تۆ بتەوێ لە وشەی vrph تێبگەیت، ناچاریت پرۆتۆكۆڵە هاوبەشەكەی خۆمان بەكاربهێنی و بەو شێوەیە دەزانی وشەی some مم بۆ ناردوویت. ئێستا رەنگە ئەو كەسەی كە نامەكەی بۆ تۆ هێناوە زۆر خەریك بێت بزانێ ئێمە چیمان كردووە و لە نامەكەمان تێنەگات. دواتر لە دوای جەنگی جیهانیی یەكەم ئەم زانستە زۆر گەشەی كرد، بەجۆرێك كە هاوكێشەی بیركاری زۆر ئاڵۆز بۆ ئەم مەبەستە دانرا تاوەكو لەنێوان هێزەكاندا نامە ئاڵوگۆڕ بكرێن. پاشان هێزە نەیارەكان دوای ئەوەی كە نامەكانیان دەستدەكەوت، چەندین رۆژ و ساڵیان تەرخان دەكرد بۆ ئەوەی لە هاوكێشە بیركارییە ئاڵۆزەكان بگەن.\nتەنانەت ئامێری گەورەیان دروست دەكرد بۆ ئاشكراكردنی نهێنی و هاوكێشە بیركارییەكان. ئێستاش كۆمپیوتەر و مۆبایلەكان كە ئێمە رۆژانە بەكاریان دەهێنین، هەموو زانیارییەكان ئەگەری شكاندنیان هەیە. بۆیە بۆ تۆماركردن و ئاڵوگۆڕكردنی پەیوەندییەكان بەردەوام هاوكێشەی ئاڵۆز بەكاردێت بۆ شاردنەوەی نامە و زانیارییەكان. بۆ نموونە كۆدێكی بانكت دەكەوێتە دەست، ئەگەر بتوانی لە بنچینە ئاڵۆزە بیركارییەكان بگەیت "كە زۆر زۆر قورسن"، ئەوا دەتوانیت بانكەكە بشكێنیت و تەواوی بانكەكەت بكەوێتە دەست، بەڵام لە كۆمپیوتەری كوانتەمی زانیاری لەسەر گەردیلە تۆمار و ئاڵوگۆڕ دەكرێت. بۆیە تەواوی شاردنەوەی زانیارییەكان دەگۆڕێن. شتەكان سادە نامێننەوە و ئاڵۆز دەبن. هەموو شتەكان لێڵن و دیاریكراو نین. كە من بڵێم ئەم پەڕتووكە لێرەیە، لە جیهانی خۆماندا دەزانی لە كوێیە، بەڵام لە جیهانی كوانتەمدا نازانی شتەكان لە كوێن. دەزانی كە شتەكان هەن، بەڵام نازانی لە كوێن. كاتێك پەیامێك ئاڵوگۆڕ بكەین لە جیهانی كوانتەمیدا، ئەگەری هەیە هێرشێكی دەرەكی بێت و دەست بەسەر تۆڕەكەدا بگرێت، بەجۆرێك كە كاتێك من پەیامێك بۆ تۆ دەنێرم ئەو دێت كۆپییەك لەو پەیامە وەردەگرێت و پاشان بۆتۆی دەنێرێتەوە. بەڵام دووبارە كێشەیەك هەیە لە زانستی كوانتەم میكانیكدا كۆپیكردن نییە. واتا ناتوانی كۆپییەك دروستبكەی كە سەد لە سەد دروست بێت. هەرچەندە پەیامەكە درێژتریش بێت كۆپییەكە خراپتر دەبێت. بۆیە ئەو پەیامەی لە منەوە بۆ تۆ هاتووە، پەیامێكی ناتەواوە، لە كاتێكدا دەبێت پەیامەكە 100% وەك یەك بێت. بەڵام بەهۆی كۆپییەكەوە پەیامەكە هەڵەی تێكەوتووە. دوای ئەوەی لە پەیامەكە دەكۆڵینەوە، ئەگەر كۆپییەكە بۆ نموونە 13% هەڵەی تێدا بوو، ئەوا دەزانین كە هاك و هێرشی دەرەكی هەیە لەناو سیستەمەكەمان. ئەمە كارێك بوو كە لە جیهاندا نەكرابوو، ئێمە توانیمان دروستی بكەین.\nرووداو: شێوە و قەبارەی ئامێرەكە چۆنە؟\nكەریمی: لەبەرئەوەی ئامێرەكە ئەزموونی بوو، شێوەیەكی سەیر و سەمەرەی هەیە و گەورەیە لەم كاتەدا. بەڵام ئێستا لە بەرنامەماندایە كە ئامێرەكە بچووك بكەینەوە و پیشەسازیی بكرێتەوە.\nرووداو: ئێستا قسەیەك هەیە كە كۆمپیوتەرەكان لە كلاسیكەوە بكرێنە كوانتەم، تا چەند پێشبینی شتێكی لەم جۆرە دەكەیت؟\nكەریمی: زۆر كۆمپانیا دەڵێن كۆمپیوتەری كوانتەمییان هەیە، بۆ نموونە كۆمپانیای D-Wave كە یەكەم كۆمپانیایە لە جیهاندا كۆمپیوتەری كوانتەمی بە چەند دامەزراوەی گەورەی وەك ناسا و گووگڵ فرۆشتووە، بەڵام ئێمە كە لەناو كارەكەداین، وای بۆ دەچین كە ئامێرەكان بریتین لە لێكدان و كۆكردنەوەی كۆمپیوتەری كوانتەمی و كلاسیك پێكەوە، واتا بەتەواوی كوانتەم نییە و بە تەواویش كلاسیك نییە. ئێستا چەندین وڵات و كۆمپانیای گەورە كار لەسەر دروستكردنی كۆمپیوتەری كوانتەمی دەكەن، بە جۆرێك كە چوار پڕۆژەی زۆر گەورە لە جیهاندا خەریكە كاریان لەسەر دەكرێت. بۆ ئەو مەبەستە ئەوروپا یەك ملیار یۆرۆ، بەریتانیا یەك ملیار پاوەند و چین 400 ملیۆن دۆلاری تەرخان كردووە و تەنانەت كەشتیەكیشیان بۆ بۆشایی نارد. بۆیە دوای دروستكردنی ئەم ئامێرەی خۆمان، لە چین پەیوەندییان پێوە كردین و پێیانگوتین ئەو ئامێرەی ئێوە دروستتان كرد، مانای ئەوەیە كە ئێمە 400 ملیۆن دۆلارمان بەبێ هۆ بۆ ئەم كەشتییە تەرخان كردووە. ئێستا لە كەنەدا نزیكەی 50 بۆ 60 زانا بەمنیشەوە خەریكی ئامادەكردنی كۆبوونەوەیەكین بۆ تەرخانكردنی یەك ملیار دۆلار بۆ كۆمپیوتەری كوانتەمی و تۆڕەكانی، بەڵام كەی كۆمپیوتەری كوانتەمی جێگای كۆمپیوتەری كلاسیك دەگرێتەوە، ئەمە دیار نییە، رەنگە 10 ساڵ بخایەنێت.\nرووداو: جگە لە دروستكردنی ئەو ئامێرە چ داهێنانێكی دیكەتان هەیە؟\nكەریمی: ساڵی پێشوو، شتێكی گرنگمان ئەنجامدا، توانیمان ئەوە بسەلمێنین كە خێرایی رووناكی لە بۆشاییدا جێگیر نییە. لە كاتێكدا تیۆری ئەنیشتاین پێماندەڵێت خێرایی رووناكی لە بۆشاییدا هیچ كات ناگۆڕێت، بەڵام ئێمە هاتین گوتمان نەخێر خێرایی رووناكی دەتوانرێت بگۆڕدرێت، بەجۆرێك دەكرێت كەمتر بێت لە خێرایی رووناكی و دەشكرێ زیاتر بێت. ئەم كارە دەنگدانەوەی زۆری هەبوو، چەندین ئاژانسی جیهانی راپۆرتیان لەسەر كرد. كارێكی دیكەمان بریتی بوو لە لێكۆڵینەوەیەكی زانستی كە پێشتر دەگوترا ئەگەر رووناكی زۆر زۆر شیكردنەوەی بۆ بكەین و بچوكی بكەینەوە لەكاتی جوڵە، ئەوا شێوەكەی بریتییە لە یەك چینی ستوونی، بەڵام نەبینراو بوو، دواتر ئێمە گوتمان نەخێر رووناكی كە زۆر نزیك بكرێتەوە شێوەیەكی سێ رەهەندی بازنەیی لولكراوی ناوبۆشی هەیە. ئەمە بۆ ماوەی 15 ساڵ بەبێ شیكاری مایەوە لە فیزیكدا، بەڵام ئێمە پاش كاركردن بۆ ماوی 7 ساڵ توانیمان بیدۆزینەوە. كارێكی دیكە كە توانیومانە بیكەین بریتی بوو لەوەی توانیمان تۆڕێكی كوانتەمی دروستبكەین لەسەر شاری ئۆتاوای كەنەدا كە كوانتای رووناكیمان بەكارهێنا واتا تاكە فۆتۆنێك كە دەكاتە پێكهاتەی ئێجگار بچووكی رووناكی. بۆ نموونە كە تۆ لە شەوێكی تاریكدا سەیری ئاسمان دەكەی ئەستێرەیەكی زۆر كز دەبینی، ئەو ئەستێرەیە لە چركەیەكدا نزیكەی 10 بۆ 12 فۆتۆن دەنێرێت بۆ چاوی تۆ. ئێمە لەو ئاڵوگۆڕكردن و پەیوەندی دروستكردنەدا تەنیا تاكە فۆتۆنێكمان بەكارهێنا كە قەت نابینرێت. پڕۆژەیەكی زۆر سەخت و گەورە بوو، سەركەوتنیشی بەدەستهێنا.\nرووداو: ئەوەندەی كە تۆ لە كوردستان بووی و زانیاریت هەبێت لەسەر كوردستان، زانست لە كوردستان لە چ ئاستێكدایە؟\nكەریمی: راستییەكەی زۆر زۆر لەدواوەین، بۆ بەرەوپێشبردنی ئاستی زانستی لە كورستان كۆمەڵێك كاری راستەڕێگایی هەن كە دەگرێت بیانگرینەبەر، بۆ نموونە ئەوروپا 800 ساڵە زانكۆیان هەیە، بەڵام ئەمریكا كە زۆر نوێترە لە چاو ئەوروپا، توانییان لە 150 ساڵدا باشترین زانكۆكانی جیهان دروستبكەن كە زۆر لەوانەی ئەوروپا گەورەترن. ئەمەش بەهۆی دوو كارتێكەری گەورە روویدا، یەكەم پلاندانانی دروست، دووەم بودجە. واتە بەڕێوەبردن و پارە دوو شتی زۆر گەورەن بۆ بەرەوپێشچوون. كوردێكمان دەوێن كە توانای بەڕێوەبردنیان هەبێت، بەڕێوەبەری زۆر دامەزراو بن. كێشەی بودجە هەمیشە لە كوردستان هەیە، بەهۆی بارودۆخی ناوچەكە، بەڵام دڵنیام كە كەسانی سەرمایەداری گەورە لە ناوچەكەدا هەن، بۆیە دەكرێت داوای پارەیان لێبكرێت. وەك ئەوەی كە لێرە هەیە، بۆ نموونە خێرخوازی و پارەی خێر دەدەن بەو دامەزراوە زانستیانە بۆ توێژینەوە یان داوای تاكسیان لێ بكرێت كە بڕێك لە پارەكە بچێت بۆ زانكۆكان. رێگای دیكەش زۆرە، بۆ نموونە یونسكۆ دەتوانێت پارە بدات بۆ ئەم مەبەستە، ئەوەی كە دەمێنێتەوە بەڕێوەبەرایەتییە كە بۆ توێژینەوە و بەرەوپێشچوونی زانست تەرخان بكرێت، كارەكە هی یەك كەس و دوو كەس نییە. كاری تیم و گرووپی پەنجا شەست كەسییە و كەسانێك دەستنیشان بكرێت كە دڵیان بسووتێ بۆ رەوشەكە.\nرووداو: ناوبانگی كورد چۆنە لە دەرەوە؟ ئەوەندەی كە بەڕێزت ئاگادار بیت زانا و كەسی زیرەكی كورد لە دەرەوە هەن؟\nكەریمی: كورد زۆرتر بەو ناخۆشیانە ناسراوە كە بەسەری هاتوون. بەتایبەت دوای شەڕی داعش كورد زۆر ناسرا لە دەرەوە. هەروەها ناوی پێشمەرگە دەنگی دایەوە. زۆرجار جێگری سەرۆكی زانكۆكەم باسی ئەوەم بۆ دەكات كە ئەگەر پێشمەرگە نەبووایە ئێستا ناوچەكە هەمووی لەژێر دەستی داعشدا دەبوو. بەڵام لەڕووی زانستی زۆر ئاگادار نیم كە ئایا كوردی تر كێن لە دەرەوە لە بواری زانستی كاربكەن، بەڵام دڵنیام كە هەن.\nرووداو: منداڵ و گەنجی بەهرەمەند زۆر هەن لە كوردستان، بەڵام بەهۆی ژینگەكە بەهەموو شتێك ناگەن و تواناكانیان دەپووكێنەوە، پێشنیازت بۆ ئەو كەسانە چییە؟\nكەریمی: خوێندكارانی بنەڕەتی و ئامادەییەكان ئێجگار گرنگن بۆ كۆمەڵگا، یارمەتیت دەدەن كە چۆن بیربكەیتەوە. بۆیە كاركردن لەم زەمینە زۆر زۆر گرنگترە لە زەمینەی زانكۆ و كۆلێژەكان. ئەوانەی كە زۆر خۆیان گەیاندووەتە پلەی زیرەكی و بەهرەداری ئەوانە دەبێت دەست بە بەڕێوەبردنی دامودەزگای نوێ بكەن و بەتەمەنەكانیش بۆ راوێژكردن سوودیان لێوەربگیرێت. پێشنیازم بۆ ئەوانە ئەوەیە كە پێش هەموو شتێك پەرە بە فێربوونی زمانی ئینگلیزی بدەن، چونكە كلیلی هەموو شتەكانە. پاشان دەتوانرێت لە پەیوەندیدا بن لەگەڵ دەزگاكانی جیهاندا، بۆ نموونە لە ئیتاڵیا چوار خوێندنگا هەبوون باشترین و زیرەكترین منداڵی جیهانیان هەڵدەبژارد كە سێ یان زیاتر زمان بزانێ و مامۆستای زۆر زیرەكیان بۆ دابین دەكردن. تۆ گەر تەنها 10 منداڵ پێبگەیەنیت، ئەوانە دەتوانن 10 دامەزراوەی خوێندنی گەورە بۆ كوردستان بەڕێوەببەن لە داهاتوودا.\n27 0 ڕزگار | 13/4/2017\nهەر بژی بە سەرفەرازی، دوکتور کەریمی بەڕێز ....\nنیشانەکردن : ئیبراهیم كەریمی, كۆمپیوتەر\n13196 ژمارەی بینین


گۆگڵ لیستی باشترین ئەپەکانی ئەندرۆید بۆ ساڵی 2014 بڵاو دەکاتەوە - Yeane.Org ماڵپەری یانی\nگۆگڵ لیستی باشترین ئەپەکانی ئەندرۆید بۆ ساڵی 2014 بڵاو دەکاتەوە\nلەگەڵ یەکەم ڕۆژی دەستپێکردنی دواین مانگی ساڵی 2014 . گۆگڵ لیستێکی بە ناوی باشترین ئەپەکانی ئەندرۆیدی بۆ ساڵی 2014 بڵاوکردەوە کە لەسەر بنەمای کوالێتی و دیزاین و جۆر و کاری ئەپەکە دیاریکردووە .\nلە باشترین ئەپەکەنی کە لە لیستەکەدا هەن ئەپی Locket کاری ئەو ئەپە نیشاندانی دوایین هەواڵەکانە لەسەر شاشەی قفلدانی بۆبایلەکان . EyeEm بۆ دەستکاریکردن و بڵاوکردنەوەی وێنە . WhatchUp بۆ بینینی ڤیدیۆی هەواڵی . وە هەروەها ئەپی کورتە هەواڵەکان Yahoo News Digest و ئەپی گەلەری وێنە Carousel لەلایەن ئەپی DropBox ئەپی چاتی Threema .\nکلیک بکە بۆ بینینی لیستی باشترین ئەپەکانی ئەندرۆید بۆ ساڵی 2014\nله رێگای ئه‌م ئه‌په‌وه پاسوۆرد دابنێ بۆ سه‌ر ئه‌پی ئینستاگرام\nیاری بۆ ئه‌ندرۆید My Talking Angela v 2.0 for Android


Add items form | 16-09-2016\n- ئەمڕۆ نادیە موراد وەک باڵوێزی نیازپاکی نەتەوە یەکگرتووەکان (UNODC) بۆ شکۆی ڕزگاربوانی بازرگانی بەمرۆڤەوە لەمەراسیمێکدا دەستبەکاردەبێت، ئەوەش دەبێتە یەکەمین کورد کە ئەو پۆستە وەربگرێت. - گەریلاکانی هەپەگە و یەژاستار لە چیای تەندوورەک دژی خاڵێکی بەکرێگیراوان و سەربازانی سوپای تورکیا چالاکیان ئەنجامدا، لە ئەنجامی ئەو چالاکیەدا حەوت بەکرێگیراو و دوو سەرباز کوژران و سێ سەربازی دیکەش بریندار بوون. - بەیانی ئەمڕۆ، پێشمەرگەیەک لەمیحوەری ئاسکی موسڵ، لەنزیک ناحیەی وانکێ شەهیدبوو، دوای ئەوەی لەلایەن چەکدارانی داعشەوە بەقەناس پێکرا. - ئالپ ئالتینۆرس، جێگری هاوسەرۆکی پارتی دیموکراتی گەلان (هەدەپە) لەگەڵ پێنج کەسی دیکەدا لەپارێزگای تۆکات دەستگیرکران. - وتەبێژی فەرمی کۆمەڵی ئیسلامی ئاماژە بەوە دەکات دوای تێپەڕبونی نزیکەی سێ مانگ بەسەر دەستگیرکردنی کادیرەکانیان لە لایەن ئاسایشی هەولێرەوە، سەرەڕای ئەوەی لەسەر ئاستی باڵا بە ڵێنیان پێدراوە کە ئازد بکرێن، بەڵام تا ئێشتا ئازاد نەکراون. - ئەمڕۆ هاوڵاتیانی شاری قامشلۆ بە مەراسیمێکی فراوان تەرمی 10 شەڕڤانی رێگای ئازادیان بە خاک سپارد، کە لە بەرخۆدانی شەداد و تل حەمیس گیانیان بەخت کردبوو. - کاتژمێر 2:00 سوپای تورکیا لە ناوچەی سنوری ئەلەمین لە باکوری کوردستان بە بەهانەی لێدانی چەکدارەکانی پارتی کرێکارانی کوردستان "پەکەکە" بۆردومانی گوندی کێستەی گەشتیاری سەربە ئامێدی کرد و بەو هۆیەشەوە گەشتیاران ئەو ناوچەیەیان چۆڵکرد. - کاتژمێر 7:45 ئێوارەی ئەمڕۆ چەکدارانی داعش هێرشیان کردووەتە سەر گوندی نەسری سەر بە ناحیەی گەیارە لە میحوەری مەخمور و پاش ماوەیەکیش لە شەڕکردن هێرشەکەیان تێکشکێنراوە. - لە سنووری گوندی ئاڵانەی سەر بە شارۆچکەی حاجی ئۆمەران پاسدارانی سوپای ئێران دەستڕێژی گوللەیان لە کۆڵبەرانی رۆژهەڵاتی کوردستان کرد و لە ئەنجامدا کاسبکارێک بەناوی سەڵاح بۆرەکە کوژراو و یەکێکی دیکەش برینداربوو.


راگەیاندنی کوردی و رووماڵکردنی قەیرانەکان\nراگەیاندنی کوردی لە رووماڵکردنی قەیرانەکانی بەرۆکی کوردستان دەگرن، قەت وەک پێویست نەیتوانییە سوود لە ئەزموونی زۆر و کەڵەکەبووی وڵاتانی ئەوروپی و ئەمه‌ریکی و روسی وەربگریت و زانیارییەکان بە جۆرێک و بە زمانێک و بە ژانری پێویست بۆ خەڵک بگوازێتەوە، جگە لەوەی چەواشەکاری تێدانەبێت، بۆ ماوەیەکی زۆریش لە زەینی بینەر و گوێگر و خوێنەر بمینێتەوە.\nرۆژنامەنووسانی کورد قەت نەیانتوانییە سوود لە نووسینەکانی جۆن ڕید و باسکردن لەو "دە ڕۆژەی هەموو جیهانی هەژاند" وەربگرن، کە وێنەیەکی زۆر جوانی شۆڕشی ئۆکتۆبەری ساڵی 1917ی بە خوێنەرانی دا، قەت نەیانتوانی سوود لە ڕێپۆرتاژەکانی قوستەنتین سیمینۆڤ (Konstantin Mikhailovich Simonov) وەربگرن، کە چۆن لە بەرەکانی دووەم جەنگی جیهانی، ڕێپۆرتاژەکانی دەنووسی و خوێنەری ڕێک بۆ ناوجەرگەی ڕووداوەکان دەبرد، قەت نەیانتوانی سوود لە ئەزموونی زۆری ئێڕنست هێمێنگوای دیسان لە بەرەکانی جەنگ و روماڵکردنی ڕووداوەکان وەربگرن، لێیەوە فێری نووسینی ڕێپۆرتاژ ببن.\nڕۆژنامەنووسانی کورد قەت نەیانتوانی سوود لە ئەزموونی زۆری ڕۆژنامەنووسانی جیهانی لە گواستنەوەی شەڕەکانی: کۆریا (1950 - 1953)، ڤێتنام (1955 - 1975)، ئەفغانستان (1979 - 1989)، ئێران و ئێراق (1980 - 1988)، کەنداو (1990 – 1991، 2003) وەربگرن و بەو جۆرە بگوازنەوە، کە بینەر بریندار نەکا، گوێگر توڕەنەکا، خوێنەر بە زانیاری و شێوەی نووسین تێربکا، ئەگەرچی کوردستان لە شەست ساڵی رابردوو، قەت بێشەڕ و شۆڕش و قەیران نەژایە.\nڕۆژنامەنووسانی کورد، نەک تەنیا نەیانتوانییە شەڕ و گرژییەکان بەجوانی و پسپۆڕانە و ڕاستگۆیانە بگوازنەوە، بەڵکو ئەوان لە گواستنەوە و تەشەنەکردنی کۆڕۆناش (COVID - 19) سەرکەوتو نەبووین و بە ئەنقەست یان لە نەزانین، زیانی زۆریان بە کۆمەڵ گەیاند. هەرچەندە پێش بڵاوبوونەوەی کۆڕۆنا کۆمەڵێ نەخۆشی دیکە وەک:\n(Aids) لە ساڵی 1981 ئاشکرابوو و تا ئێستا نزیکەی 35 ملیۆن کەسی کوشتییە. پێش ئەوەش لەدوای جەنگی یەکەمی جیهانی (1918 - 1920) ئەنفلەوەنزای ئیسپانی (The Spanish flu) پەیدابوو، لەنێوان پەنجا هەتا سەت ملیۆن کەسی کوشت. دوای بڵاوبوونەوەی ئەو نەخۆشییە کوشندەیە، ئەنفلەوەنزای هۆنگ کۆنگ (The Hong Kong flu) لە ساڵی 1956 لە چین سەریهەڵدا نزیکەی یەک ملیۆن و سەت هەزار کەسی کوشت. هەروەها ئەنفلەوەنزای بەراز (2009 - 2010) نزیکەی (284) هەزار کەسی کوشت. ڤایرۆسی ئێبۆلا (Ebolavirus) جاری یەکەم لە ساڵی 1976 لە رۆژئاوای ئەفریقا سەریهەڵدا و لە ساڵی 2014 جارێکی دیکە وەدیار کەوتەوە (WHO) زوو سەت ملیۆن دۆلاری بۆ تەرخانکرد و پێشیان لێگرت و نەیانهێشت بە جیهان بڵاوبێتەوە و خەڵکی زۆر بکوژێت.\nلەسەر ئەو نەخۆشییانە سەرەوە (Epidemic) نووسین و سەرچاوەی زۆر هەن، بەڵام دیسان ڕۆژنامەنووسانی کورد نەیانتوانییە سوود لە ئەزموونی وڵاتانی دەرەوە وەربگرن و باش و جوان روماڵی بکەن، کە کەمترین زیانی بۆ کۆمەڵگه‌ی کوردەواری هەبێت.\nلێرە و لەم نووسینە دەبێ وەڵامی دوو پرسیاری ئاسان بدەینەوە: بۆچی ڕۆژنامەنووسانی کورد و بۆچی دەزگاکانی راگەیاندنی کوردی نەیانتوانییە بە ئەرکی سەرشانی خۆیان هەڵبستن؟ لەخوارەوە ئاماژە بە خاڵە گرنگەکان دەکەین:\n- ئەزموونی کەم لە بەڕێوەبردنی دەزگای راگەیاندن و بەتایبەتیش ئێزگەی رادیۆ و کەناڵی تەلەڤزیۆن.\n- بەشنەکردنی کادری پسپۆری ڕۆژنامەنووس.\n- نەبوونی یاسایەکی تێری ڕاگەیاندن و کارپێنەکردنی ڕێنماییەکانی ئێتیکی ڕاگەیاندن.\n- تێنەگەیشتن لە رۆڵی گەورەی ڕاگەیاندن لە سەردەمی ئەزمە و قەیرانەکان.\n- بە حزبهێشتنەوەی ڕاگەیاندنی کوردی و نەبوونی ڕاگەیاندنی نیشتیمانی.\n- دابیننەکردنی بودجەی پێویست.\n- پشتگوێخستنی ڕاهێنانی بەردەوامی ڕۆژنامەنووسان لەسەر قەیرانەکانی بەرۆکی کوردستان دەگرن.\n- بایەخنەدان بە بەشەکانی راگەیاندن و دابیننەکردنی کەلوپەل و تەکنۆلۆجیای پێویست بۆ پەروەردەکردنی قوتابیانیان.\n- خراپی سیستمی پەروەردە و خوێندنی باڵا...هتد.\nڕۆژنامەنووسانی کوردستان لەبەر ئەو هۆیانەی سەرەوە، نەیانتوانی بەجوانی روماڵی دوا ڤایرۆس (COVID - 19) بکەن، بۆیە لەجیاتی ئەوەی هەر لە رۆژانی یەکەم مەکتەبی ڕاگەیاندنی حزبەکان کۆبوونەوەیەک بکەن، پێکبێن و بڕیاری شێوەی روماڵکردنی بدەن، هەر دەزگایەک لەناو هەمان حزب، چۆن ویستی بەوجۆر، بە کەمترین ئەزموون لەسەر ئەم ڤایرۆسە، زانیاریی هەڵە و نادروستی بڵاوکردەوە، تا کار گەیشتە ئەوەی، سەتان هەزار کەس، هەر بڕوا بەو ڤایرۆسە نەکەن.\nئەم خۆڕێکخستن و پێکهاتنە لەڕاستیدا کاری: حکومەت و مەکتەبەکانی ڕاگەیاندنە، هەردووک وەزارەتی ڕۆشنبیری و تەندروستییە، هەردووک سەندیکای ڕۆژنامەنووسان و پزیشکانە، کە بەداخەوە کەسیان بەو ئەرکەی خۆیان هەڵنەستان و دەستپێشخەرییان نەکرد. ئەگەر ئێمە، بۆ چەند ساڵی ڕابردوو بگەڕێینەوە، دەبینین هەمان هەڵە یان کەموکورتی لەشەڕەکانی دژ بە داعش دەبینرێ. لەوکاتیش لەجیاتی ئەوەی زانیارییەکان بەشێوەی مەرکەزی بە پەیامنێران بدرێ، هەر رۆژنامەنووسە و خۆی بە تەنیا بۆ بەرەکانی جەنگ دەچوو و وەک چۆن ئەو دەیویست لێدوانی وەردەگرت، ڕاستەوخۆ شەڕەکانی دەگواستەوە، کە لە ئەنجامدا، دەیان پێشمەرگە شەهید بوون. ئێستاش هەمان هەڵە و کەموکورتی دەبینرێ. ڕۆژنامەنووسانی کوردستان سوود لە پەیوەندییەکانیان لەناو وەزارەتی تەندروستی و نەخۆشخانەکان وەردەگرن و هەر کەسێک چۆن بیەوێ، بەوجۆر هەواڵ و زانیارییەکان دەگوازێتەوە، کە لە ئەنجامدا، سەر لە هاووڵاتی ئاسایی شیوێندرایە، نازانن بڕوا بە کام کەناڵ و قسە بکەن.\nدیارە ڤایرۆسی (COVID - 19) جارێ چارەسەری بۆ نەدۆزرایتەوە و تا کۆتایی ئەمساڵ، دەبی بەهەموو جۆرێك بەرگەی بگرین، بۆیە لەمڕۆوە نابی لە کەناڵەکانی ڕاگەیاندن جگە لە وەرگرتنی ڕای پزیشک و کادری پسپۆری وردی ئەم ڤایرۆسە رای کەسی دیکە وەربگیرێ، ئەوە هەنگاوێکی زۆر باشە، بۆئەوەی خەڵک باشتر لە مەترسی ئەو ڤایرۆسە تێبگات، لەجیاتی ترس و تۆقان، جوانتر خۆی بپارێزی.